“Separuh Lagi Tu Simpan..”-Dr Ni Pesan Kalau Paracetamol Diberi Bukan Cara Makan, Ada Dosnya Juga!

Kalau anak tidak sihat tentunya orang yang paling risau kitalah sebagai ibu bapa. Tak duduk senang dibuatnya bila lihat suhu badan anak tinggi hingga mencecah suhu 39 C. Kalau boleh ingin segera diberi ubat agar cepat sembuh sepertimana saranan doktor.

Namun lain pula kisahnya yang dikongsikan oleh doktor ini berkenaan sikap segelintir ibu ayah yang juga merupakan kawannya, tidak membenarkan ubat demam dimasukkan melalui punggung dek kerana ada tanggapan yang salah berkenaan ubat tersebut.

“Aku dengar bahaya bagi ubat demam melalui punggung. Betul ke?”

Baru-baru ni, kawan saya dari Selangor hubungi saya. Dia kata anak dia demam tinggi dan tak kebah-kebah. Bila pergi ke klinik, rupanya positif jangkitan Influenza.

Doktor tu nak bagi ubat demam melalui punggung tapi kawan saya ni tak bagi.

Saya kata gini.

Ada 2 jenis ubat demam yang selalu diberi melalui punggung ni.

Yang pertama namanya Paracetamol.

Bila Paracetamol diberi melalui punggung, kita panggil ia sebagai Suppository Paracetamol.

Nama pendek dia Supp. PCM.

Yang kedua, namanya Diclofenac dan ia dibawah kumpulan NSAID (Non-Steroidal Anti-Inflammatory Drug).

Diclofenac pun boleh diberi melalui punggung dan nama pendeknya ialah Supp. Voren.

Ada 1 kajian yang diterbitkan di Jepun. Dia dapati kadar kematian meningkat bila ubat Diclofenac diberi pada pesakit yang positif jangkitan Influenza.

Jadi, dah jelas yang kita tak boleh bagi Suppository Diclofenac kalau positif jangkitan Influenza.

Saya nasihatkan dia untuk guna Supp. PCM sahaja.

Dos untuk Supp. PCM, kiraannya macam ni:

Selalunya, Supp. PCM datang dalam dos 250mg.

Jadi kalau anak umur setahun, boleh patahkan ubat Supp. PCM jadi dua dan beri separuh.

“Separuh lagi tu kau simpan. Lagi 6 jam, kau bagi lagi separuh tu kalau masih demam.”

Maksimum boleh bagi Supp. PCM 4 kali sehari dan ubat ni tak boleh ditelan. Kalau masih tak sihat, saya minta dia bawa ke klinik lagi.

Di hujung perbualan tu, kawan saya cakap

“Kita yang dewasa ni kalau demam, senang sikit.”

Saya tanya dia, dah kenapa pula senang.

Dia jawab gini.

“Kita demam, pergi ambil MC dah terus baik. Hahaha!”

“Ala baler kawan macam ni.”


Hati-Hati! Usia 36 Tahun Sehingga 39 Tahun, Inilah Kemuncak Ujian Allah Yang Dahsyat. Deep!

Bagi sesetengah orang, umur mungkin sekadar angka. Namun realitinya, angka tersebut saban tahun berubah dan bertambah. Seiring dengan pertambahan tersebut, kena ada perubahan dalam diri. Nak nak lagi apabila sudah memasuki separuh abad.

Apa juga yang kita miliki setelah 30 tahun hidup, waktu inilah kita akan mula buat pilihan, buang atau kekal. Ambil yang baik, atau kekalkan yang tidak baik.

Jangan tidak percaya, segala ujian akan berulang lagi dan lagi. Ketika itu, kita akan hadapi dengan lebih tenang. Kerana apa? Kerana kita sudah ada pengalaman itu. Tuhan sudah didik kita bagaimana mahu hadapinya. Tuhan sudah beri pengajaran pada pengalaman yang lepas. Segalanya tidak lain tidak bukan, hanyalah untuk perbaharui iman yang kian kusam. Bukankah iman kita ini boleh bertambah dan berkurangan. Itulah fungsi ujian!
Baik, ‘kan Allah

Yes. Life is simple. Do good and good will come to you.
Please share it to save more people out there.
Kita pun copy paste juga


Begini Cara Nak Bagi Ubat Kepada Anak. Pegawai Farmasi Ini Ada Penjelasannya

Apabila anak demam, tentunya ibu ayah akan menjadi tak keruan. Mana taknya, salah seorang kena cuti untuk menjaga anak ketika sakit. Dalam tempoh pemulihan diri, tentunya anak perlu makan ubat mengikut sukatan yang telah ditetapkan oleh doktor.

Jom lihat perkongsianya!

Tahu tak macam mana nak bagi ubat pada anak?

“Cik, nak mintak picit2 tu ya.”

Itulah yang selalu mak ayah tanya setiap kali ambik ubat untuk anak2 mereka kat kaunter farmasi.

Meh abam farmasis ajar.

Mak ayah semua kena tahu ALAT2 yang sesuai nak bagi ubat kat budak2 ni. Sebab kebanyakan ubat2 untuk budak2 adalah dalam bentuk CECAIR.

1. PICAGARI

– biasanya farmasi di fasiliti kesihatan kerajaan akan bagi benda ni secara percuma.
– tapi, mak ayah yang mampu, boleh beli benda ni sama ada di kedai farmasi atau kat Lazada pun ada.
– senang nak guna sebab kita boleh terus sukat ikut sukatan yang kita nak (biasanya dalam unit mililiter).

2. SUDU BERDOS

– benda ni memang jarang2 orang nak jumpa, tapi rupa2 nya benda ni pun ada dijual kat Lazada.
– yang syoknya, kita boleh beli satu set ada 6 sudu terus, setiap sudu mewakili maksud2 tersendiri sama ada 1 sudu teh ke, 1/2 sudu teh ke, 3/4 sudu camca ke, memang unik!
– ini kita boleh guna kalau budak2 TAK BOLEH minum ubat pakai cawan.
– mak mak yang suka buat baking, memang best la kalau ada sudu berdos ini.

3. CAWAN UBAT

– biasanya kalau kita dapat ubat jenis cecair sama ada secara percuma atau beli, botol ubat tu dah ada cawan ubat ni sebagai penutup siap2.
– itu pasal kita JANGAN BUANG penutup dan cawan ubat ini.
– cawan ubat ni memang ada sukatan, dan kita boleh guna untuk budak2 yang BOLEH minum ubat pakai cawan.

TIPS: CARA BAGI ANAK MAKAN UBAT

Bayi baru lahir sampai umurnya 1 tahun:
– ampu kepala bayi, dongakkan kepala bayi 45 darjah.
– balut bayi dengan kain atau selimut.
– kena guna alat yang sesuai (biasanya picagari) untuk elakkan bayi tutup mulut atau muntah.
– JANGAN CAMPUR ubat dalam botol susu atau jus.

Anak atas 1 tahun hingga umur 5 tahun:
– biasanya ubat yang kita bagi adalah CECAIR, UBAT KUNYAH, atau UBAT YANG DIPECAHKAN ATAU HANCUR.
– boleh CAMPUR ubat dengan puding.
– boleh bagi anak minuman feveret nya selepas dia ambik ubat.
– kalau anak luek atau muntahkan balik ubat, JANGAN MARAH dia.
– mak ayah kena PUJI dan PELUK anak selepas dia makan ubat.

Umur 5 TAHUN ke atas:
– biasanya dia dah boleh TELAN ubat dah.
– kalau dia TAK BOLEH telan jugak, boleh hancurkan ubat, campur dengan ais krim atau puding.
– pastikan anda PANTAU anak2 yang makan ubat.

Kalau anak2 MUNTAH balik ubat itu?
– jika dia muntah dalam tempoh 20 minit yang pertama selepas dos pertama dia ambik ubat, MASIH BOLEH ULANG bagi ubat dengan DOS YANG SAMA.
– kalau dia asyik muntah BANYAK KALI, sila BERHENTI bagi ubat, dan rujuk doktor semula.

Nak hancurkan pil atau tablet, boleh beli Pill Crusher kat Lazada, atau boleh guna BELAKANG SUDU.

Mak ayah jangan segan2 untuk sentiasa bertanya pada doktor dan farmasis jika ada sebarang kemusykilan.


Peluk Dan Cium Isteri Bukan Sahaja Dapat Pahala, Tapi Untuk Kurus.  Tak Percaya, Jom Baca Ni!

Seorang suami yang memeluk isterinya untuk sekurang-kurangnya 10 saat setiap hari akan panjang umurnya lima tahun.

Fakta tersebut berdasarkan kajian yang dilakukan oleh seorang pakar di Jerman mengenai hubungkait antara sentuhan dan tahap kesihatan.

Kajian mendapati, seseorang itu boleh panjang umur jika memeluk isterinya setiap hari kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan. Selain mempunyai kesan positif dari segi saintifik dan kesihatan sentuhan, pelukan dan gurau senda antara suami dan isteri juga merupakan sunah Rasulullah S.A.W.

Terdapat kajian di Amerika Syarikat (AS) mendapati pelukan suami dapat mengurangkan tahap kolesterol dan meningkatkan kesihatan isteri.

Oleh itu suami yang ingin isterinya menurunkan berat badan digalakkan peluk isterinya lebih kerap.

Hubungan seks dengan penuh rasa kasih sayang juga dapat membantu pasangan untuk kekal awet muda dan berketerampilan menarik. Wanita yang mempunyai kehidupan seks yang baik dan bahagia akan lebih cenderung untuk menghiasi diri.

Fadhilat mencium suami

Apabila isteri bersalaman dan mencium tangan suami, maka gugurlah dosa-dosa kecil si isteri. Restu seorang suami tu penting dalam rumahtangga. Lagipun isteri juga akan dapat pahala. Suami pun mendapat pahala juga jika dia kucup dahi isteri. Satu lagi perkara yang ramai isteri tidak sedar ialah tabiat tidur berbantalkan lengan suami. Hanya sedikit sahaja isteri yang tahu bahawa tidur berbantalkan lengan suami atau dalam dakapan suami, boleh membuatkan hati suaminya luluh.

Fadhilat mencium isteri

Mencium isteri juga merupakan ibadah. Islam memandang tindakan tersebut sebagai satu perkara yang baik, bahkan dapat memberikan pahala kepada suami. Isteri pasti akan gembira apabila mereka selalu dicium oleh suami mereka. Hati yang gundah, bisa menjadi bahagia. Gelap kesedihan, bisa menjadi cerah dengan keriangan. Dilihat kepada Nabi, siri tauladan ini menjadi amalan harian Nabi SAW dikala bersama Isteri


“Ya Allah Abang, Anak Ada Dalam Rumah.” Anak Dua Tahun Maut Dalam Kebakaran, Raungan Si Ayah Meruntun Emosi

Tinggal beberapa Hari lagi umat Islam bakal menyambut Syawal yang mulia,namun keluarga ini diduga apabila anak lelaki berumur dua tahun ditemukan rentung.

Selain kanak-kanak tersebut, lima orang lagi cedera dalam satu kebakaran membabitkan dua rumah di Jalan Permatang Badak Perdana 2.

“Berdasarkan laporan, kebakaran membabitkan dua rumah jenis semi D separuh kekal, masing-masing hangus 100 peratus dan 90 peratus.

“Enam mangsa terbabit, masing-masing seorang kanak-kanak dua tahun ditemukan rentung, seorang lelaki dewasa melecur 50 peratus dan seorang lelaki pula cedera ringan.

“Dua wanita dewasa dan seorang bayi perempuan berusia lapan bulan turut cedera,” ujar Penolong Pengarah Operasi Jabatan Bomba dan Penyelamat Malaysia (JBPM) Pahang, Ismail Abdul Ghani.

Kebakaran itu juga membabitkan tiga kenderaan terbakar iaitu satu kenderaan hangus, manakala dua kenderaan mengalami kerosakan teruk.

Insiden menyayat hati itu juga turut dimuatnaik seorang pengguna media sosial tiktok r3dchai crew. Menerusi video tersebut kedengaran suara ibu dan ayah mangsa  menangis hiba kerana anak mereka berada di dalam rumah yang sedang terbakar Itu.

Tangisan hiba itu  meruntun jiwa warganet. Rata-rata meluahkan rasa pilu Dan mendoakan pasangan suami isteri ini diberikan kekuatan untuk menghadapi ujian tersebut.


Tak Lama Lagi Anak Duduki Peperiksaan Besar, Mak & Ayah Amalkan Ni & Dikongsikan Juga Tips Kukuhkan Ingatan Anak!

Memandang pada kalender tahunan, pejam celik pejam celik tinggal beberapa hari lagi anak-anak kita akan menduduki peperiksaan besar. Begitu cepat sekali masa berlalu. Lantas, saat dan ketika ini bukan anak-anak sahaja berasa gusar di hati, malah kita sebagai ibu ayah turut sama merasai kebimbangan menanti detik tersebut.

Di sini disertakan beberapa tarikh penting. Semoga dengan adanya beberapa hari lagi ini, anak-anak kita dapat menggandakan lagi usaha agar berjaya dengan cemerlang di dalam peperiksaan tersebut.

TARIKH PEPERIKSAAN

Peperiksaan PSRA : 23 sept -27 sept 2019
Peperiksaan UPKK : 30 sept – 03 okt 2019

UPSR : 4 – 12 Sept 2019
PT3 : 30 Sept – 8 Okt 2019
STAM : 21 – 31 Okt 2019
SPM : 14 Okt – 27 Nov 2019
STPM : 8 – 14 Mei 2019 & 13 – 4 Disember 2019

Selain usaha mengulangkaji yang dilakukan oleh anak-anak kita bagi memastikan dapat meraih kejayaan di dalam peperiksaan. Dan kita sebagai ibu dan ayah, alangkah baiknya jika dapat mendoakan kejayaan mereka atas usaha yang telah dilakukan.

Doa Untuk Anak Menghadapi Peperiksaan

1. Al-Fatihah 7 kali
2. Selawat 7 kali
3. Subhanallah 44 kali
4. Alhamdulillah 44 kali
5. Allahhu Akbar 44 kali
6. Ya Hayyu Ya Qayyum 21 kali
7. Teruskan dengan bacaan doa berikut:

” Ya Allah Ya Hayyu Ya Qayyum,Ya Rahman,Ya Rahim,Ya Latif,Ya Jabbar,Ya Khaliq,Ya Allah permudahkanlah anak-anak kami di dalam urusan mereka dalam menimba ilmu di atas seruan dan perintah-Mu. Tenangkanlah hati mereka untuk menerima ilmu-Mu,lapangkanlah jiwa mereka untuk mengharungi ujian-Mu dan berkatilah mereka dengan rahmat-Mu.Amin Ya Rabbalalamin..”

Manakala ini pula tip untuk kukuhkan lagi ingatan anak-anak kita yang dikongsikan oleh seorang guru di akaun fbnya. Jom semak.

6 TIPS KUKUHKAN INGATAN ANAK-ANAK

Ilmu yang baru dipelajari cepat dilupai. Begitulah anak-anak kita biasanya. Baru sahaja ajar dalam kelas, bila buat aktiviti kelas bukan main meriah.

Bila buat kerja dalam kelas, hampir semua orang faham dan betul jawabnya. Sebulan kemudian, soalan yang sama keluar peperiksaan, hampir semua jawab salah.

Padahal hari tu masa belajar dalam kelas faham sangat dah.

Bagaimana nak bagi apa yang anak baru pelajari kekal diingatan mereka? Cuba tips berikut ya!

1- Ilmu yang baru dipelajari hari ini mesti dipanaskan hari ini juga di rumah.

2- Ilmu baru yang dipelajari, walau faham namun tidak disusuli dengan latihan di rumah, akan menjadi ingatan sementara.

3- Ilmu atau pelajaran bila dipanaskan semula ia akan jadi ingatan berkekalan.

Bagaimana kita ibu bapa boleh bantu anak-anak dapatkan ingatan berkekalan ini?

4- Sila pastikan anak buat 4-5 soalan tentang topik yang baru sahaja mereka belajar di sekolah untuk ingatan berkekalan.

5- Latihan tak perlu banyak pun tak apa. Cukup ambil masa 15-30 minit pun dah memadai.

6- Latihan boleh sahaja direka sendiri atau Google sahaja. Contohnya anak belajar topik peratus. Pergi sahaja kat Google, taip ‘soalan peratus’. Settle!

Mudah je nak bantu anak sebenarnya. Zaman dah maju.


Sunyinya Bila Suami Terlalu Pendiam,  Nak Jadikan Suami Terlajak Peramah, Isteri Patut Tahu Cara Ni!

Balik ke rumah, bila mana ada masanya kita hendak ceritakan masalah pada suami, suami diam seribu bahasa. Bukan dia abaikan kita, tetapi sememangnya dia jenis lelaki yang pendiam, tidak tahu membalas percakapan. Sukarnya berdepan dengan situasi ini. Malah adakalanya rasa sunyi.

Mungkin ini sebahagian rungutan daripada seorang isteri yang berdepan dengan lelaki pendiam dan tidak banyak cakap.

Komunikasi dua hala dalam satu-satu hubungan sememangnya amatlah penting. Tanpa komunikasi yang baik, si isteri atau suami terasa seperti hidup sendiri. Malah ungkapan ‘bercakap dengan tunggul kayu’ sememangnya menjadi simbolik paling dekat untuk menggambarkan perumpamaan ini.

Berhadapan dengan masalah ini mungkin nampak remeh bagi sesetengah pihak namun tidak pada yang mengalaminya. Ia umpama penghadang paling kuat dalam rumah tangga ada. Memecahkan benteng kesunyian dalam rumah tangga ini pastinya satu kejayaan besar bagi anda. Ikuti tip yang diberikan kali ini. Mana tahu ia mampu memulihkan komunikasi anda yang hambar dengan suami.

1. Ringkaskan Ayat
Suami biasanya hanya akan menerima ayat yang ringkas dan tidak meleret atau panjang berjela. Sebaiknya gunakan ayat yang pendek dan mudah difahami suami. Elakkan tidak bercakap dengan suami walaupun tahu dia hanya akan mendiamkan diri. Jangan patah semangat, teruskan bercakap dan gunakan kelebihan anda.

2. Memuji Suami
Pujian sememangnya pembuka jalan bahagia. Baik suami atau isteri, siapa pun akan suka dipuji. Jika pujian menjadikan suami anda lebih banyak bercakap daripada biasa, maka pujilah dia dengan ikhlas hati. Tarik perhatiannya pada sesuatu yang dirasakan mampu membuatkan dia gembira dan sekali gus berfikir akan pujian anda itu. Siapa lagi harus memujinya jika bukan isteri tercinta.

3. Cipta Suasana Humor
Walaupun anda bukan tergolong dalam wanita tidak kelakar, namun berusahalah untuk mencipta suasana humor untuk suami yang pendiam. Mana tahu dia mampu ketawa terbahak-bahak mendengar kisah anda. Kaitkan kisah ini dengan situasi dan persekitaran anda dan suami.

4. Hantar Pesanan Cinta
Tanpa percakapan, komunikasi harus berterusan dalam apa cara sekalipun. Komunikasi moden seperti whatapps, wechat, facebook dan sebagainya yang begitu menjadi tren harus turut sama diikuti. Bukan untuk komunikasi luar lain tetapi jadikan ia sebagai cabang untuk mengeratkan hubungan dengan suami tercinta. Menghantar kata-kata, gambar atau video yang kelakar dan berbau romantik misalnya mampu mengeratkan lagi hubungan. Jangan pula malu.

5. Ketepikan Soal Malu
Usah malu untuk memulakan langkah dalam apa jua perkara yang membolehkan hubungan menjadi lebih baik. Bertanya suami dan bercakaplah dengan lembut ketika bersama suami. Mungkin sedikit tetapi padat pengisiannya. Walaupun jawapan yang mungkin diterima daripada suami mungkin ringkas namun usahanya untuk menjawab sudah dianggap baik untuk anda.

6. Elak Leter dan Arah
Komunikasi yang baik sememangnya buat situasi jadi harmoni. Elakkan sama sekali berleter dengan jumlah perkataan yang banyak tanpa henti kepada suami. Situasi ini hanya akan membuatkan suami mengambil keputusan untuk berdiamkan diri. Jangan pula cuba mengarahkannya kerana kebanyakan lelaki tahu apa yang harus dilakukannya. Berlembutlah dengan suami dan gunakan psikologi sebaik mungkin untuknya.

7. Jaga Adab
Menjaga adab dengan suami haruslah menjadi perkara paling utama. Hormat dan gunakanlah perkataan yang sebaiknya dengan turut yang lembut lagi terpuji. Penggunaan ayat yang baik dan dengan lantunan yang lembut pastinya buat suami suka dan ini akan menambahkan komunikasi lebih baik dengan suami. Ini juga akan lebih mengharmonikan rumah tangga anda.


Pilih Telur Berkualiti Boleh Buat Macam Saranan Doktor Ni, Barulah Dapat Khasiat Sebenar!

Tidak dinafikan telur menjadi antara pilihan makanan yang bukan sahaja mudah disediakan malah mempunyai khasiatnya yang bagus untuk tubuh badan.

Bahkan menu telur juga sering menjadi hidangan pelengkap sajian nasi putih, laksa, bihun sup, mee rebus dan sebagainya.

Pun begitu,  mungkin ada yang tertanya-tanya, dalam membeli telur bagaimana tip memilih telur yang terbaik.

Menjawab persoalan ini, Doktor Mazliana Mazlan berkongsi info di akaun facebooknya untuk manfaat bersama.

Pilih telur yang baik, supaya anak dapat khasiat yang sebenar walau hanya dari sebiji telur.

Rajin-rajinlah kita makan telur, ajak suami dan anak-anak makan telur selalu k.

3 ciri telur yang baik untuk anak;

Pilihan telur yang baik, penting supaya kita dapat khasiat yang optimum, penting jugak untuk kurangkan kesan alergik dari telur.

Andai kata anak korang alergik dengan telur, cuba cari telur terbaik yang ada 3 ciri ni. Ramai yang makan telur tayyib, alhamdulillah dah tak ada kesan alergik gatal-gatal.

Kita cuba sama-sama ya, pilih telur terbaik untuk anak-anak makan di rumah.

Jika berminat boleh juga sertai event lawatan ke Escape secara virtual pada 6 Ogos ini. Bukan itu sahaja, malah lagi aktiviti menatik menanti anda. Jadi jangan lepaslan peluang segera hubungi nombor yang terdapat di dalam poster di bawah.


Jadikan Anak Bijak Dan Sentiasa Taat, Jangan Lupa Bacakan Petikan Surah Yang Satu Ni Buat Anak!

Mendidik anak tidak hanya dengan perlakuan, percakapan dan amalan yang terpuji. Perlu disusuli dengan bacaan doa setiap hari agar roh dan minda anak tertanam dengan sifat kerohanian.

Puas mendidik dan memperlengkapkan anak-anak dengan sebaiknya, selebihnya ibu ayah perlu bertawakal kepada Allah. Doa adalah rutin wajib yang seharuslah jangan dilepaskan oleh ibu ayah. Jangan berhenti berdoa.

Setiap ibu bapa pasti inginkan anak-anak yang soleh solehah, bijak pandai dan mendengar kata. Betul-betul?

Jadi, apa kata kita mulakan amalkan 2 tips ini mulai hari ni.

1. Sebelum tidur – Bacalah Al Fatihah, 4 Qul, Ayat Qursi dan juga SURAH AL INSYIRAH. Dan berikan nasihat/kata-kata yang baik kepada anak.

Maksud Surah Al Insyirah :

1. Bukankah Kami telah melapangkan bagimu: dadamu (wahai Muhammad serta mengisinya dengan iman dan hidayah petunjuk)?

2. Dan Kami telah meringankan daripadamu: bebanmu (menyiarkan Islam),

3. Yang memberati tanggunganmu, (dengan memberikan berbagai kemudahan dalam melaksanakannya)?

4. Dan Kami telah meninggikan bagimu: sebutan namamu (dengan mengurniakan pangkat Nabi dan berbagai kemuliaan)?

5. Oleh itu, maka (tetapkanlah kepercayaanmu) bahawa sesungguhnya tiap-tiap kesukaran disertai kemudahan,

6. (Sekali lagi ditegaskan): bahawa sesungguhnya tiap-tiap kesukaran disertai kemudahan.

7. Kemudian apabila engkau telah selesai (daripada sesuatu amal soleh), maka bersungguh-sungguhlah engkau berusaha (mengerjakan amal
soleh yang lain),

8. Dan kepada Tuhanmu sahaja hendaklah engkau memohon (apa yang engkau gemar dan ingini).

Maksud ayat ke 82 Surah Yassin :

Sesungguhnya keadaan kekuasaanNya apabila Ia menghendaki adanya sesuatu, hanyalah Ia berfirman kepada (hakikat) benda itu: ” Jadilah engkau! “. Maka ia terus menjadi.

Salah satu amalan setiap pagi, ibu Diyana akan baca ayat 82 surah Yassin pada anak-anak ibu. Pada Nur Damia Humaira’ dan juga Nur Durra Hasina. Setiap seorang.

Ibu akan baca dan niatkan supaya Allah izinkan mereka jadi hamba yang solehah, anak yang taat, pelajar yang cemerlang di sekolah, di kurniakan hati dan minda yang lapang untuk belajar, dapat menghafaz Al Quran 30 juzuk, mengamalkan ilmu yang di pelajari, mudah urusan dunia akhirat, terpelihara dari bala bencana dan di masukkan ke dalam syurga Allah.

Kredit: Diyana Jamal


“Setiap Malam Saya Doa, Maafkan Semua Musuh & Orang Yang Sakitkan Hati” Arwah Salahuddin Ayub

Tabiat Allahyarham Datuk Seri Salahuddin Ayub mendoa dan memaafkan semua musuh dan orang yang menyakitkan hati sebelum tidur dikongsi Timbalan Menteri Perdagangan Dalam Negeri dan Kos Sara Hidup, Sim Tze Tzin.

Ahli Parlimen Bayan Baru itu berkata, hal tersebut membolehkan Timbalan Presiden Amanah itu mampu reda dan ceria dalam kehidupannya setiap hari.

“Itu ajaran bekas ‘boss’ saya Datuk Seri Salahuddin Ayub. Jasamu dikenang.

“Semoga ‘boss’ reda di sana. Al-Fatihah,” katanya menerusi ciapan di Twitter.

“Sim, kamu tahu kenapa saya redha dan ceria setiap hari?

Setiap malam, saya doa dan maafkan semua musuh saya dan orang yang menyakitkan hati saya… barulah saya tidur”

Terdahulu, Salahuddin meninggal dunia di Hospital Sultanah Bahiyah di Alor Setar, Kedah pada 9.23 malam Ahad setelah ditidurkan selepas menjalani pembedahan akibat pendarahan otak pada usia 61 tahun.

Salahuddin meninggalkan seorang balu, Datin Seri Fatimah Taha, dan enam orang anak.


Air Rebusan Serai & Halia Atasi masalah Pencernaan. Minum Setiap Pagi Memang Sangat Membantu!

Air rebusan serai dan halia sangat bermanfaat untuk kesihatan, lebih-lebih lagi untuk tujuan pencernaan.

Zat anti mikroba yang terdapat pada serai dapat membasmi parasit dan bakteria jahat serta mengembalikan fungsi bakteri baik di dalam usus. Serai juga membantu mengurangkan angin dalam usus sekaligus mencegah pembentukan gas berlebihan.

Manakala halia pula mengandungi air, karbohidrat, serat, kalium, fosforus, kalsium, tenaga, protein, gentian, niasin, asid amino, gingerols, oleoresin, pati minyak, Vitamin A, B dan C sert lemak dan asid organik.

Ia dikatakan dapat membantu merawat penyakit banyak angin dalam badan, sakit kepala, sistem pencernaan bermasalah, sakit jantung, muntah, cirit birit, asma, sakit perut, pengaliran darah bermasalah, mati pucuk, lemah tenaga batin, keracunan udang, badan kesejukan,sakit pinggang urat saraf lemah, mabuk kenderaan, batuk kering, kejang, buang air berlendir dan darah haid berbau hamis.

Fungsi lain air rebusan serai dan halia ini adalah seperti berikut:

Melegakan Senggugut
Untuk wanita yang mempunyai masalah senggugut. Cuba amalkan meminum air serai dan halia setiap pagi ketika datang bulan, bukan sahaja senggugut, malah rasa mual juga akan turut hilang.

Agen Pencegah Kanser
Setiap 100 gram serai mengandungi anti oksidan pencegah kanser. Elemen semulajadi yang terdapat dalam serai dipercayai boleh mematikan sel kanser aktif tanpa merosakkan sel sihat.

Menurunkan Tekanan Darah
Serai dan halia juga banyak dimanfaatkan untuk mengurangkan tekanan darah serta merangsang peredaran darah. Dengan mengambil minuman yang mengandung serai setiap hari, ia sangat membantu dalam menurunkan hipertensi.

Sebagai Diuretik
Serai juga diketahui berkhasit sebagai diuretik, meredakan kejang-kejang otot dan anti-rematik. Salah satu cara memanfaatkan serai adalah dengan cara merebusnya untuk mengatasi gejala batuk. Sebanyak 5 gram akar serai dicuci, direbus dengan 1 gelas air selama 15 minit. Lalu air rebusan serai tersebut diminum. Bolehlah diamalkan dua kali sehari.

Detoksifikasi
Jika anda ingin tahu, serai mempunyai elemen yang bertindak sebagai detoksifikasi. Serai dapat membantu anda melancarkan pembuangan air kecil sekaligus membersihkan organ pencernaan, hati, pankreas, pundi kencing dan buah pinggang.

Meningkatkan Kadar Metabolisme
Halia juga dapat meningkatkan metabolisme dan membakar kalori kerana sel tubuh harus mengeluarkan tenaga ekstra hingga 20 peratus untuk mengolahnya. Khasiat lain halia ialah meningkatkan suhu tubuh hingga merangsang pembakaran lemak dalam tubuh.

Bahan:
Air 1 liter
4 batang serai (Ketuk)
3 inchi halia (Ketuk)

Cara membuat:


Psikosis Selepas Bersalin Ni Bahaya, Fasha Sandha Luah Sebak

Rupanya jadi pelakon ini bukan mudah seperti yang disangka oleh orang ramai. Watak yang dibawakan perlu dihayati agar dapat menjiwanya sepenuhnya.

Bagi Fasha Sandha tentunya babak yang diberikan harus diteliti dan difahami agar dapat melakonkan babak yang diamanahkan kepadanya dengan baik.

FASHA SANDA SEBAK BABAK DRAMA WANITA MEROYAN

Muat naik terkini di Instagram milik pelakon, Fasha Sandha telah meraih perhatian apabila telah berkongsi perasaannya mengenai bahaya meroyan selepas bersalin. Malah turut memuatkan emogi sebak bersama kapsyen di instagramnya.

Difahamkan ia adalah lakonan sebuah drama yang bertajuk Serpihan Sayang yang  disiarkan di Samarinda TV3

Menerusi perkongsian itu, Fasha meluahkan betapa bahayanya penyakit ini yang perlu mendapatkan rawatan segera.

“Psikosis selepas bersalin penyakit mental yang serius dan harus dianggap sebagai kecemasan perubatan.

“Ia kadangkala dipanggil psikosis nifas atau psikosis selepas bersalin.”-Fasha Sandha

Nyata, kapsyen pelakon yang berusia 37 tahun ini seolah membayangkan dia merasai situasi  yang dilalui oleh pesakit yang mengalami penyakit mental ini.

APA ITU PSIKOSIS SELEPAS BERSALIN

Proses kehamilan dan kelahiran adalah salah satu fasa perubahan dalam kehidupan seorang wanita yang mana ia boleh mendatangkan ketidakseimbangan dalam diri wanita tersebut. Ia boleh dianggap sebagai satu proses kematangan diri, walaupun sesetengah wanita, mungkin menghadapi masalah.

Penyakit mental selepas bersalin boleh dibahagikan kepada tiga kategori:

1.Gangguan emosi postpartum
2.Kemurungan postpartum atau meroyan
3.Psikosis postpartum, juga disebut meroyan
(Postpartum=waktu selepas bersalin)

Ganguan emosi postpartum

Ia berlaku ke atas 25 – 85% wanita yang baru bersalin. Tanda-tanda penyakit ini timbul beberapa hari selepas bersalin dan ia memuncak pada hari kelima. Namun begitu, gangguan emosi ringan ini biasanya pulih dalam masa dua minggu.

Kemurungan postpartum

Ianya berlaku di kalangan 10 – 20% wanita selepas bersalin. Gejala-gejala timbul dalam masa sebulan selepas bersalin. Pada kebiasaannya, penyakit ini sembuh dengan tersendiri dalam jangka masa tiga hingga enam bulan, tetapi bagi kes-kes yang berat ia mungkin berterusan sehingga dua tahun.

Psikosis postpartum

Keadaan ini jarang dijumpai tetapi serius dan berlaku dalam setiap 500 – 1000 jumlah kelahiran. Gejala penyakit ini timbul dengan pantas dan biasanya timbul beberapa hari sehingga dua atau tiga minggu selepas bersalin. Walaupun begitu,risiko tetap tinggi selepas beberapa bulan kemudian
.

TANDA-TANDA & GEJALA

Gangguan emosi postpartum

-Kemurungan yang ringan dan emosi yang berubah-ubah
-Mudah menangis
-Mudah melenting
-Gelisah
-Kurang penumpuan
-Kurang selera makan dan gangguan tidur

Kemurungan postpartum

-Perasaan murung
-Letih lesu dan tidak bermaya
-Suka memencilkan diri
-Kerap mengadu akan kurang sokongan sosial
-Salah faham akan kehendak bayi
-Kurang penumpuan dan daya ingatan

Psikosis postpartum

-Gangguan tidur dan perubahan selera makan
-Mudah resah
-Berfikir untuk membunuh diri dan melakukan pembunuhan
-Perasaan dan kelakuan yang pelik
-Gejala psikosis. Contoh seperti mendengar suara walaupun pada zahirnya tiada orang di sekeliling (halusinasi) atau kepercayaan yang tidak rasional (delusi)

Pencegahan

Pengesanan awal ke atas ibu yang berisiko untuk mendapat penyakit mental postpartum amatlah penting agar rawatan dapat dimulakan dengan secepat mungkin. Wanita yang dikategorikan sebagai mempunyai risiko yang tinggi termasuk mereka pernah mengalami penyakit mental postpartum, sejarah keluarga yang mempunyai penyakit mental, kehamilan yang tidak dirancang dan kepincangan rumah tangga. Sokongan emosi, rohani, fizikal dan sosial amatlah penting bagi ibu-ibu selepas bersalin sebagai satu aspek pencegahan penyakit mental selepas berkahwin.


Jagalah Hati Ibu Kerana Banyak Keajaibannya. Deep Perkongsian Ni!

Ibu adalah insan yang begitu bererti buat kita semua.  Sebagai anak, jagalah hatinya. Telah banyak  berkorban dilakukan olehnya untuk kita.

Ini sebagaimana perkongsian dan peringatan daripada ustaz Khairul Anuar Basri ini.

Jagalah hati ibumu. Kerana di situ terletak segala keajaiban.

Bila hati ibu gembira, segala nikmat dunia akan kita rasa. Nikmat akhirat tak usah nak cerita la. Itu dah tentu lebih hebat dan tiada taranya.

Bila hati ibu sedih sebab kita, hidup kita pasti akan jadi susah. Buat apa pun serba tak kena. Kita akan hilang banyak perkara, sama ada yang kita nampak atau pun tak nampak.

Tapi ibu ni memang manusia istimewa.

Walau macamana sedih pun dia dengan kita, dia tak akan sesekali buang kita dari doanya. Bahkan dia akan tetap akui kita anaknya, walau seluruh dunia mungkin membenci kita.

Di depan kita mungkin dia akan ignore kita. Tapi di belakang kita dia angkat tangannya kepada Allah. Dia akan sebut bahawa dia redha dan maafkan kita.

Dia halalkan segala makan minum kita. Dia nak hidup kita bahagia dunia dan akhirat.

Kalau kita bernasib baik, ibu kita akan layan kita macam biasa. Dia tak akan tunjuk yang dia terasa hati dengan kita. Tapi dalam hatinya hanya Allah saja yang tahu.

Jangan sombong dengan ibu kita. Jangan celupar mulut kita dengan ibu kita. Tak ada kita tanpa ibu. Tak ada manusia sehebat ibu.

Kita nak dibandingkan dengan ibu, kita ni sangat hina. Tak payah sembang bagus la. Kita memang hina, ibu sangat mulia.

Walaupun kita kadang-kadang kita rasa tak suka dengan ibu kita. Walaupun kadang-kadang kita rasa tak setuju dengan ibu kita.

Walaupun kadang-kadang kita terasa hati dengan ibu kita. Telan sajalah. Anggap saja itu ujian dan godaan syaitan untuk jauhkan kita dari rahmat seorang ibu.

Sejak dari hari pertama ibu jadi isteri ayah kita, sejak dari hari itulah ibu akan berkorban untuk kita.

Kendong kita ke hulu ke hilir selama 9 bulan. Ibu tak akan mengeluh dan buang kita.

Waktu bersalin, sakitnya ibu rasa. Darah banyak yang keluar. Urat banyak yang putus. Ibu tak akan merungut dan benci kita.

Semua tu bagai tak ada sebaik saja dengar bunyi tangisan kita. Segala sakit, susah dan penat hilang dalam sekelip mata.

Masa kita kecil, ibu jaga kita lebih dari jaga nyawa dia sendiri. Malam tak tidur kalau kita tak tidur. Siang ambil cuti kalau kita sakit.

Selagi kita tak kenyang, ibu tak akan makan. Selagi kita tak tidur, ibu tak akan habis urusannya di dapur.

Sampai kita tua, ibu tetap pandang kita macam anaknya yang masih kecil. Dijaganya kita. Dimasaknya untuk kita. Dinasihatnya kita. Dibebelnya kita.

Hebatnya seorang ibu.

Jangan sampai terhenti doa ibu untuk kita. Susah hidup kita nanti. Sebab itu kita kena selalu gembirakan hati ibu. Usaha untuk penuhi permintaannya. Dengar dan ikut cakap ibu.

Kena selalu minta ibu doakan kita. Doa ibu mustajab. Tidak ada hijab antara ibu dengan Allah SWT.

Beruntunglah orang yang masih ada ibu. Jagalah hati ibu baik-baik. Berhati-hati bila bercakap. Mulut jangan celupar. Pilih perkataan bila kita bercakap. Jangan ikut perasaan.

Nada suara mesti rendah. Jangan angkat suara dengan ibu. Jangan sampai perasaannya terguris. Semakin ibu tua, semakin sensitif hatinya.

Kena selalu beringat. Apa layanan kita terhadap ibu kita, begitulah nanti layanan anak kita terhadap kita.

Bagi yang ibunya telah tiada, jangan lupa untuk terus doakan ibu setiap masa. Walau telah hilang 1 sumber doa dan kekuatan, jangan pula kebaktian kita terhenti bersama nyawa ibu. Teruskan berdoa semoga Allah ampunkan segala dosa ibu.

Selamat pagi semua.

Ingatlah ibu kita. Akan ada 1 masa kita rasa sangat susah, tak ada siapa pun yang akan sanggup tolong kita dunia akhirat lebih dari ibu kita.

Ya Allah, ampunkan dosa ibuku. Rahmatilah hidupnya dunia dan akhirat. Masukkan dia ke dalam syurgaMu tanpa hisab!

Sumber : Khairul Anuar Basri


Hangatkan Kembali Cinta Suami Isteri, Ayuh Lakukan Ini Segera. Tonton Wayang Pun Kena Masuk List Tau!

Siapa kata semakin berusia tak perlu lagi tunjukkan sifat romantis. Namun ramai antara pasangan hari ini, bila sudah punya anak mula malu atau seakan tiada masa untuk melakukan aktiviti romantis bersama.

Meskipun sudah lama berkahwin dan punya anak yang ramai, kembalikan kehangatan cinta dan semarak kasih sayang antara suami isteri.

Akhirnya hubungan menjadi hambar dan masalah lebih teruk lagi boleh menjadi punca berlakunya perpisahan. Segera keluar daripada mimpi buruk ini, ayuh lakukan tindakan pantas untuk mengembalikan semula kehangatan cinta bersama pasangan.

Jika suami suka melakukan aktiviti berbasikal, isteri boleh turut serta teman suami berbasikal. Libatkan anak-anak agar aktiviti riadah ini lebih menarik dan agar semua ahli keluarga gembira melakukannya. Begitu juga jika isteri hobinya melukis , suami bolehlah bawa isteri ke pameran lukisan dan sebagainya.

Percutian hanya anda dan pasangan sahaja. Pasti percutian ini cukup istimewa dan  sebaiknya rancang sekurang-kurangnya setahun sekali. Sepanjang percutian tersebut lakukan aktiviti romantis seperti jalan berpegangan tangan, hadiahkan sekuntum bunga dan sebagainya sama seperti pada zaman di awal percintaan.

Tentukan sebulan sekali anda ambil cuti sehari untuk keluar menonton wayang bersama. Selesaikan dahulu urusan menghantar anak ke sekolah dan kemudian barulah anda dan pasangan keluar ‘dating’ berdua untuk menonton wayang.

Jika malu diucap secara terbuka di hadapan anak-anak, jangan pernah sekali lupa untuk dilafazkan bila anda sedang berdua-duaan. Nyata ucapan keramat ini dapat memberi rasa bahagia dan menjadikan diri terasa disayangi oleh pasangan.

Pastikan anak-anak tidur awal di bilik masing-masing. Jadi anda dan pasangan punya masa privacy bersama. Sebaiknya pastikan anda dan pasangan akan masuk tidur serentak. Memandangkan amalan ini dapat mewujudkan kebahagiaan dan kemanisan hidup berumah tangga.

Jangan sekali-kali tidur membelakangkan suami. Posisi ideal adalah mengiring menghadap wajah suami dan sambil sebelah tangan anda  berada di atas tubuhnya. Untuk lebih romantis, suami sebenarnya akan berasa cukup selesa jika isteri meletakkan kepala di bahagian dadanya.


“Sayalah Isteri Yang Membeli Beras.”  Terharu Terima Hadiah Hari Lahir Dari Anak, Luahan Hati Aishah Bikin Ramai Tersentuh Hati!

Penyanyi Aishah menerusi laman Instagramnya berkongsi luahan  yang cukup menyentuh hati.

Perkongsian tersebut dimuatnaik sempena ulang tahun kelahirannya baru-baru ini. Dalam perkongsian tersebut, pelantun lagu Janji Manismu itu berkongsi hadiah yang diberikan oleh anaknya.

Hadiah berupa seutas gelang itu memberi makna buat Aishah. Malah dalam kapsyennya turut diselitkan luahan isi hatinya tentang perkahwinannya sebelum ini.

Pemilik Nama sebenar, Wan Aishah Wan Ariffin ini mengakui tidak pernah dimanjakan dengan bingkisan hadiah semasa bergelar isteri.

“Saya tidak pernah merasa hidup sebagai seorang isteri yg dimanjakan dengan hadiah-hadiah..Seumur hidup sayalah isteri yang membeli beras.

“ALLAH bagi anak-anak yang thoughtful, belated birthday present from Armand.“Buat mata mum dia masuk habuk,” ungkapnya lagi.

Luahan hati ibu kepada dua anak membuatkan ramai yang sebak. Rata-rata menitipkan doa dan mengatakan Aishah yang baru menyambut ulang tahun kelahirannya pada 3 Januari lalu seorang ibu yang bertuah.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Masa Dah Suntuk, Kena Buat Pap Smear. Alert Info Doktor Ni.

Pemeriksaan pap smear adalah pemeriksaan saringan untuk menguji kewujudan sel-sel kanser pada pangkal rahim di kalangan wanita. Dalam ujian ini, sel-sel pada pangkal rahem diambil dan dihantar ke makmal untuk dilihat di bawah mikroskop.

Bagi wanita yang berisiko tinggi, mengesan kewujudan sel-sel kanser pangkal rahim pada peringkat awal dengan pemeriksaan Pap smear ini memberi peluang yang lebih besar untuk wanita tersebut merawat kanser itu dengan sempurna. Pap smear juga boleh mengesan perubahan pada sel-sel serviks yang mungkin akan berubah menjadi sel-sel kanser pada masa depan.

Secara mudahnya, saya akan menerangkan dalam cara yang lebih mudah untuk laporan pap smear ini. Jika dalam laporan Pap smear mengatakan bahawa pemeriksaan itu “NORMAL” bermakna tiada sel-sel kanser atau sel-sel yang mencurigakan (yang bakal berubah menjadi kanser pada masa depan) ditemui. Wanita itu tidak memerlukan apa-apa rawatan atau ujian ulangan Pap smear hanya perlu dilakukan antara 3-5 tahun kemudian.

TIDAK NORMAL

Jika dalam laporan Pap smear mengatakan bahawa pemeriksaan itu “TIDAK NORMAL”, tidak bermakna wanita itu mempunyai kanser pangkal rahem (kanser serviks). Ia tidak semestinya bermakna terdapat sel-sel yang berbahaya yang ditemui semasa pemeriksaan Pap smear.
.
Ia bergantung kepada jenis sel yang ditemui.
.
1. Atypical squamous cells of undetermined significance (ASCUS)
.
Sel squamous adalah sel normal yang menyelaputi pangkal rahem. Dalam keadaan ini, sel-sel squamous itu menunjukkan perubahan yang tidak normal tetapi belum lagi menjadi lagi sel-sel prakanser. Pemeriksaan lanjut dilakukan untuk memeriksa kehadiran kuman ‘Human PapillomaVirus’ (HPV) yang boleh menggalakkan sel-sel yang tidak normal ini menjadi sel-sel kanser.
.
Jika terdapat bukti kehadiran HPV, maka ujian selanjutnya harus dijalankan, sementara jika tiada HPV, jangan risau. Tiada apa yang perlu dilakukan.
.
2. Squamous intraepithelial lesion
.
Sel-sel ini adalah sel-sel prakanser. Ini bermakna jika tidak diraeat dengan baik, dalam beberapa tahun kemudian sel-sel ini akan bertukar menjadi kanser dan menyebabkan kanser pangkal rahem. Pemeriksaan lebih lanjut akan dilakukan.
.
3. Atypical glandular cells
.
Selain dari sel squamous, pangkal rahem juga diselaputi oleh sel-sel glandular yang mengeluarkan lendiran dan memastikan pangkal rahem menjadi lembap. Sel-sel ini mungkin menjadi tidak normal, tetapi ia belum lagi menjadi sel-sel kanser. Pemeriksaan lanjut harus dilakukan untuk memastikan belum ada lagi sel-sel ini yang telah bertukar menjadi sel-sel kanser.
.
4. Squamous cell cancer or adenocarcinoma cells
.
Kedua-dua jenis sel ini menunjukkan telah berlaku perubahan dari sel prakanser kepada sel-sel kanser. Walau bagaimanapun ia perlu dipastikan denga pemeriksaan lanjut. Jika keputusan pemeriksaan Pap smear tidak normal, doktor mungkin melakukan pemeriksaan lanjut yang dinamakan “colposcopy” menggunakan alat kanta pembesar yang khas memeriksa tisu pada pangkal rahem (serviks), vagina dan vulva.
.
Semasa pemeriksaan itu, doctor akan mengambil sampel tisu (biopsi) dari mana-mana kawasan yang kelihatan tidak normal. Sampel tisu ini kemudiannya dihantar ke makmal untuk analisis, pengesahan dan diagnosis tepat.
.
Oleh itu, apabila keputusan laporan Pap smear melaporkan sebagai TIDAK NORMAL ketika buat pemeriksaan saringan dan sekiranya tidak mempunyai masalah pendarahan dari faraj (tanda-tanda awal berlakunya kanser pangkal rahem), saya menasihatkan untuk melakukan ujian ulangan Pap smear dalam masa terdekat. Jangan bimbang, kerana ada kalanya ia disebabkan oleh masalah teknikal ketika menyediakan sample tisu semasa prosedur Pap smear sehingga menyebabkan sampel ini agak rosak.
.
Namun jika laporan Pap smear adalah TIDAK NORMAL dan seseorang itu mengalami pendarahan, sebagai contoh pendarahan selepas bersama suami melakukan hubungan seksual, atau pendarahan faraj yang berterusan, pemeriksaan lanjut harus dilakukan. Tidak perlu lagi mengulangi pap smear tetapi terus berjumpa dengan pakar gynaecologist bagi melakukan pemeriksaan lanjut colposcopy.


Buat Apa Malu Beli Mainan Murah, Yang Penting Anak Boleh Berimaginasi Sambil Beraktiviti.

Sebagai ibubapa, sebenarnya anda boleh menjadikan mainan sebagai alat bantuan untuk mengasah kemahira di samping meneroka bakat terpendam mereka. Permainan yang baik bukanlah sekadar menyeronokkan, malah ia juga memberi banyak manfaat untuk kanak-kanak.

Menurut kajian, dalam membenarkan kanak-kanak bermain dengan alatan permainan sangat penting untuk pembentukan fikiran dan pembangunan minda kanak-kanak.

Mainan murah tapi mahal manfaatnya.
Hah, ingat mainan mahal-mahal semua bagus ke. Sebenarnya mainan yang murah-murah lagi banyak manfaat dari mainan mahal tau.
Apa sahaja mainan yang anak boleh buat pretend play, itu la mainan yang paling bagus untuk anak 6 tahun ke bawah.

5 sebab pretend play bagus untuk perkembangan anak-anak.

1. Asah kemahiran sosial
Dia berlakon konon-konon memasak, jadi doktor, jadi cashier semua tu sebenarnya dia sedang asah kemahiran sosial dia.
Dari cara bercakap sampai la kepada cara nak menerima arahan dari orang lain. Itu semua kemahiran sosial.
Walaupun dia cakap sorang-sorang, tapi dia sedang berimaginasi bercakap dengan orang lain. Hah, masa tu perkembangan sosial dia akan meningkat.

2. Latihan bahasa
Masa anak buat pretend play cuba tengok dia bercakap. Selalunya lebih lancar, lebih petah dan lebih banyak cakap dari biasa.
Ini kerana ketika buat pretend play sebenarnya dia sedang sungguh-sungguh menjiwai watak tersebut.
Makin dia jiwai watak, makin banyak latihan bahasa dia dapat. Masa pretend play ni juga anak banyak buat eksperimen bahasa dia.

3. Belajar kawal emosi
Main sorang-sorang pun kadang macam main ramai orang. Nada suara, gaya tubuh, cara bercakap dia berubah-ubah..
Contoh kalau main pretend bawa kereta, dari kereta tu laju siap ada bunyi broom broom…..
Sampai la kereta tu nak terjatuh gaung, oh no. Jatuh dalam slow motion pulak tu.
Daripada emosi bawa kereta laju sampai nak terjatuh tu, anak belajar untuk kenal emosi teruja dan suspen. Kadang dia belajar emosi gembira, sedih, marah dan sebagainya.
Pretend play bagus untuk kematangan emosi anak-anak.

4. Jadi senaman fizikal dia
Pretend play ni bukan terhad pada alat mainan yang tak banyak bergerak je tau, ada juga pretend play yang gasak juga.
Contoh macam jadi askar, jadi bomba, jadi adiwira. Kalau dapat mainan ni, memang tak duduk diam punya anak-anak kita.
Segala panjang akal dia bermain itu la jadi senaman fizikal dia hari-hari. Makin kuat dan sihat la anak kita lepas tu.
Cuma kena sabar la kalau rumah sepah dan bising selalu. Huh!

5. Kemahiran berfikir berkembang
Ingat senang ke nak berimaginasi? Imaginasi ni perlukan kemahiran visual dan kreativiti otak yang tinggi. Anak yang boleh fokus dan kreatif sahaja boleh buat pretend play ni.
Main pretend play ni lebih banyak kembangkan kemahiran kreativiti otak anak kita berbanding lego, monopoli, puzzle, dan permainan canggih lain.
Tidak ada peraturan, tidak ada sekatan. Perkembangan anak kita tak terbatas, unlimited learning. Terbaik untuk otak anak kita ni.

Masa anak buat pretend play tu jangan kacau pula, melainkan kita di jemput.
Kalau di ajak main sekali pretend play dia hah, layankan sahaja la. Walaupun main masak-masak.
Ikut kajian anak yang bermain dengan orang dewasa perkembangan mereka jadi 2 kali ganda lebih cepat berbanding main sorang-sorang.
Mainan murah tak apa, janji banyak manfaat.
Wallahu A’lam

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Cara Sediakan Teh Hijau, Terbaik Ikut Saranan Saintis Ni!

Teh hijau memang semua maklum akan khasiatnya namun jika ingin lebih meningkatkan ‘kuasa’ teh hijau tersebut, boleh praktis yang dicadangkan oleh saintis ini.

Apatah lagi jika anda sekeluarga pengamal minum teh hijau untuk penjagaan kesihatan. Pasti perkongsian ini bermanfaat.

Jom semak.

TEH HIJAU – Cara Nak Sediakan.

Kajian penyerapan teh hijau dalam tubuh manusia telah saya lakukan di University of Glasgow, UK dulu.

Teh hijau kaya bahan antioksidan dan antikanser yang kuat yang dikenali sebagai epigallocatechin gallate.

Bahan ini banyak diserap melalui usus besar manusia.Untuk tingkatkan kehadiran bahan ini dalam minuman, teh hijau perlu direndam dalam air panas dengan sedikit jus limau kasturi atau madu kelulut.

Ini kerana bahan berkhasiat akan terekstrak dengan lebih banyak dalam air yang sedikit masam.

Untuk tingkatkan lagi khasiatnya, teh hijau perlu dijadikan serbuk terlebih dahulu sebelum direndam dengan air panas. Ia dikenali sebagai teh Matcha.

Sebaiknya ambil sedikit fiber contohnya barli selepas minum teh hijau agar penyerapan pada tahap maksimum

Elak minum teh hijau bersama susu.


Geran Untuk Pengendali Taska, E-Baucar Untuk Pengasuh Kanak-Kanak Dalam Talian- Perdana Menteri

Berita baik buat ibu bapa yang bakal menghantar anak ke tadika. Dalam perutusan Khas Perdana Menteri, Tan Sri Muhyiddin Mohd Yassin petang tadi, kerajaan akan memberikan geran kepada pengendali taska untuk mematuhi dan melaksanakan SOP yang ditetapkan.

"Ini bagi meningkatkan keyakinan ibu bapa untuk menghantar semula anak-anak mereka ke taska. Selain itu, e-Baucar akan disediakan untuk perkhidmatan pengasuh kanak-kanak yang ditempah dalam talian dan juga insentif cukai pendapatan individu untuk yuran yang dibayar kepada taman asuhan dan taman didikan kanak-kanak sehingga RM3,000. Langkah ini akan dikawal selia oleh Kementerian Pembangunan Wanita dan Kebajikan Masyarakat dan LHDN.

"Saya memahami keperluan saudara-saudari yang menggunakan pengangkutan awam untuk keluar bekerja dan melakukan aktiviti-aktiviti lain. Bagi meringankan beban kos pengangkutan, Kerajaan akan memperkenalkan Program MY30 di mana pengguna hanya perlu membayar RM30 sahaja sebulan untuk menikmati pas perjalanan tanpa had bagi pengangkutan awam di bawah seliaan Prasarana di Lembah Klang.
Inisiatif ini terbuka kepada semua warganegara dan akan berkuatkuasa mulai 15 Jun hingga hujung 2020. Saya ingin mengingatkan saudarasaudari supaya mematuhi SOP dan mengamalkan penjarakan sosial ketika menggunakan pengangkutan awam," ujarnya dalam pengumuman Pelan Pemulihan Ekonomi Jangka Pendek petang tadi.

Selain itu, kerajaan juga akan mengkreditkan RM50 ke dalam akaun e-Dompet pengguna bermula Julai ini. Ia akan dipadankan dengan tambahan baucer, pulangan tunai dan diskaun berjumlah RM50 daripada syarikat khidmat e-Dompet.

“Inisiatif ini yang bermula pada Julai 2020 akan memanfaatkan 15 juta rakyat Malaysia. Ia bertujuan untuk menggalakkan penggunaan perkhidmatan itu melalui program e-PENJANA bernilaI RM750 juta.

Selain itu, ia juga bertepatan dengan pilihan rakyat yang memilih untuk menggunakan kaedah pembayaran tanpa sentuh atau contactless payment dalam menjalani kehidupan norma baharu kini.

“Saya menyeru lebih banyak agensi dan Kementerian untuk merancakkan usaha digitalisasi dan automasi.

“Untuk menggalakkan rakyat supaya menyokong produk dan perkhidmatan tempatan, Kerajaan juga akan meneruskan kempen “Buy Malaysia”.

“Antara inisiatif yang akan dilaksanakan termasuklah menggalakkan rangkaian pasar raya besar untuk membuat penandaan produk tempatan dan juga menubuhkan saluran produk Malaysia yang berdedikasi di platform e-dagang,” tambahnya lagi.


Khas Untuk Wanita Solat Terawih Di Rumah, Begini Cara Yang Kena Tahu, Tak Susah Pun, Ayat Pun Pendek!

Khas untuk kaum wanita yang ada kekangan untuk ke masjid. Solat Tarawih bererti solat dengan rasa senang dan kelapangan hati selepas solat fardhu Isya’.
.
Mudahnya nak beribadah.. jangan sedih kalau tak dapat ikut buat terawih di masjid.

● Mungkin kita ada anak yang masih kecil, jadi agak sukar nak bawak si kecil bersama ke masjid.
.
● Mungkin kita ibu bekerja yg sudah seharian bekerja di pejabat dan pulang menyambung tanggungjawab di rumah pula.
.
● Solat Tarawih dikerjakan setelah mengerjakan sembahyang Isyak dan waktunya berpanjangan sehingga akhir malam. Jadi bolehlah ibu berehat atau menunggu si kecil tidur dahulu… sangat bersesuaian dengan diri mereka yang sudah keletihan menguruskan rumah dan keluarga.
.
Bagi yang baru nak berjinak solat tarawih dirumah, boleh rujuk gambar di bawah ye:
.
SOLAT SUNAT TERAWIH
~~~~~~~~~~~~
* Niat (Rujuk gambar)

.
* Lakukan solat 2 rakaat 1 salam, dan diakhiri dengan solat sunat witir.
.
*Baca Surah Al- Fatihah dan ayat pilihan

.
* Segala bacaan di luar solat, seperti salawat, doa dan periwayatan khalifah tidak termasuk amalan solat tarawih, tetapi hanya selingan antara solat. Tidak ada larangan untuk bersalawat atau berdoa, jika cara dan adab melakukannya baik. Dan ia tidak menjejaskan solat tarawih jika ditinggalkan.

.
SOLAT SUNAT WITIR
~~~~~~~~~~~
Solat Witir adalah salah satu solat sunat yang sangat dituntut untuk dikerjakan.
Hukum solat Witir adalah Sunnat Muakkad. Jumlah maksima solat witir itu ialah 11 rakaat (6 salam), sebaik-baiknya 3 rakaat (2 salam) dan sekurang-kurangnya satu rakaat sahaja.
.
Jika berniat hendak melakukan qiyamullail, boleh tangguhkan solat witir selepas selesai qiyamullail tersebut kerana solat witir adalah penutup kepada solat2 sunat yang lain.
.
* Niat (Rujuk gambar)

.
*Lakukan 3 rakaat 2 salam,
Iaitu 2 rakaat 1 salam dan 1 rakaat 1 salam.
.
*Zikir selepas witir (Rujuk gambar)

.
* Doa Solat Witir
“Ya Allah, sesungguhnya aku berlindung dengan keredhaanMu daripada kemurkaanMu,dan aku berlindung dengan kemaafanMu daripada balasanMu,
dan aku berlindung denganMu seperti pujiMu sendiri ke atas diriMu.
Maka segala pujian dan sanjungan sehingga Engkau redhai..
.
Sangat lah mudah..tiada alasan untuk tidak dapat buat solat tarawih kerana tidak dapat ke masjid. Selepas anak-anak dah tidur dan selepas berehat, bolehlah kita mulakan. Jom sama-sama berubah kearah yang lebih baik..kalau tahun lepas langsung tak dapat buat solat tarawih, tahun ni kita usaha buat.

Sumber: Sahabat Hijrah Anda via Pesan Bonda

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Suami Isteri Jaga Maruah Rumahtangga, Elak Zina Belakang Tabir.

ZINA BELAKANG TABIR

Baru-baru ni aku ada tengok satu video daripada seorang ustazah ni. Bercakap isu diluar kotak sikit. Aku rasa, korang perlu tau perkara ni untuk renungan dan muhasabah diri. Bacalah walaupun panjang. Mana tahu dapat manfaat dan ada disituasi ini.

Kata ustazah tu, ada sorang hamba Allah jumpa dia. Minta pandangan dia. Hamba Allah ni isteri orang. Dah ada berapa orang anak tah. Dia tanya Ustazah, anak nombor tiga dia perempuan. Nak kahwin. Tapi ada satu rahsia yang dia perlu bagitau ustazah ni supaya dapat bagi pandangan untuk masalah dia. Katanya, sampai sekarang suami dia tak tahu. Yang anak nombor 3 tu anak hasil persetubuhan dia dengan lelaki lain.

Ustazah tu tanya kenapa dia boleh confirm cakap macam tu? Dia kata, dia dah buat check medical bagai, memang konfem bukan hasil daripada hubungan dia dengan suami dia. Anak tu hasil persetubuhan haram dia bersama skandal dia waktu suami dia outstation. Jalan yang ustazah tu bagi, senang je. Memandangkan si hamba Allah ni betul-betul dah bertaubat dan menginsafi perbuatan lampau dia. Ustazah tu kata kena jujur dengan suami dia status anak tu yang anak tu bukan anak kepada suami dia.

Tercengang kejap hamba Allah tu. Tapi memandangkan dia betul-betul dah bertaubat. Dia ambil langkah untuk terus terang dengan suami dia. Akhirnya si suami ceraikan dia dan anak perempuan tu pula terus bencikan dia. Dia redha. Atas kesilapan yang dia dah lakukan.

Jom kita perhalusi lagi kes macam ni tuan-tuan.

Kalau aku lepak dengan kawan-kawan lelaki yang jauh lebih muda, aku suka ingatkan perkara ni. Kita lelaki. Kita pemimpin. Makna pemimpin tu sendiri melangkaui banyak perkara. Termasuk perkara-perkara remeh yang kesannya besar pada rumahtangga.

Bayangkan kes di atas. Isteri simpan rahsia sampai sikitpun suami tak perasan dan tak syak langsung. Berpuluh tahun. Aktiviti haram yang berlaku tak tahu berapa kali dibelakang suaminya. Dan beberapa tahun berlarutan dengan aktiviti maksiat. Maknanya sepanjang perkahwinan tu, isteri tetap melayani suami dia dengan baik, sebab si suami langsung tak datang syak pada si isteri. Macam mana suami nak tahu? Payah. Nak tanya? Sampai mati tak akan mengaku. Last sekali isteri menangis cakap kita dah tak sayang dia. Kita pun sejuk hati dan konfiden semula. Melainkan ada bukti nyata. Kalau kita tanya si suami pun, silap-silap suami cakap.

“Sungguh, saya tak sangka. Isteri saya cukup baik. Tak masuk akal dia boleh buat macam ni pada saya. ”

Kalau ikut pada apa Ustazah tu cakap lagi, ikut kajian dia tentang isu ni. Dia sendiri terkejut dengan apa yang dia kaji, tuan-tuan. Semua ni dah macam trend. Hari ini dia jumpa terlalu ramai isteri-isteri orang yang sangat baik tapi buat servis melayani nafsu lelaki lain demi menampung ekonomi suaminya tanpa suami dia tahupun. Niat perempuan nak bantu suami dia tu baik tak, tuan-tuan?

Baik!

Bila dia ada niat nak bantu suami dia tu maknanya apa tuan-tuan? Maknanya dia sayang suami dia. Dia buat servis macam tu, upah dia anggaran RM200 – RM500 sekali servis. Itu baru sorang. Mewah tak?

Mewah! Dan gila!

Okey kita pandang sudut sini pula. Niat isteri tu baik, si isteri pula sayang betul dengan suami dia. Tapi dia boleh ke arah tu. Mana logik dia tuan-tuan? Ini cerita yang servis lah. Belum cerita suka sama suka, cerita ketagih seks, dahagakan perhatian dan lain-lain. Tak masuk juga isu rindu dengan bekas pasangan yang jumpa semula di reunion.

Tuan-tuan, segala kegilaan ini ambil tahu tuan-tuan. Kelak esok menyesal tak sudah. Suka aku nak tanya, sepanjang perkahwinan ni pernah ambil tahu tak handphone isteri? Pernah ambil tahu tak berapa ramai lelaki yang bini whatsapp dan ada terlayan lebih-lebih? Apa? Privasi isteri? Islam tak pernah ajar ada privasi isteri bagai melibatkan sosial ni tuan-tuan. Lagi-lagi melibatkan bukan mahram.

Aku bagi point sikit lagi.

Tuan-tuan, kita yang lelaki ni sepanjang kita keluar berdepan jutaan manusia. Bila kita pandang perempuan yang sedap mata kita pandang, yang kita rasa geram tu. Kita pernah peduli ke isteri orang atau tak?

Tenang, aku nak kita nampak sudut yang lebih jelas sahaja.

Sepanjang di tempat kerja, kita mengusik, kita pandang dada perempuan dekat Office sama, yang kita cerita dekat kenalan kita pasal si perempuan yang kita geram tengok tu, kita pernah ambil tahu ke itu isteri orang?

Aku nak tanya lagi, tuan-tuan. Kita sebagai lelaki ni. Kalau tanya kita, perempuan ni senang ke nak ngorat? Majoriti kita cakap mudahkan tuan-tuan?

Pandang lagi diri kita. Sepanjang bekerja, bila ada perempuan jadi seronok ke tak seronok tuan-tuan? Best tak dapat buat kelakar dan bagi perempuan ketawa? Lagi-lagi perempuan yang kita tengok rasa geram. Kita pernah fikir dia isteri orang atau tidak ke tuan-tuan?

Semua yang kita fikir ni tuan-tuan, semua yang kita buat ni tuan-tuan. Semua lelaki buat perkara sama dan berlaku pada isteri kita di luar sana. Ada yang geram tengok isteri kita, ada yang membayangkan dapat bersetubuh dengan isteri kita, ada yang membayangkan dapat macam-macam lagi daripada isteri kita.

Nampak tak tuan-tuan apa yang kita perlu perinci lagi bila melibatkan rumahtangga ni?

Lagi-lagi kita di zaman teknologi tanpa batas. Segalanya dihujung jari. Hari ni kita bergaduh dengan isteri kita, isteri kita up posting di fB mengadu. Ramailah kenalan dia yang ambik kisah. Terutama sekali kawan lelaki. Bahaya tak tuan-tuan? Ramai lelaki buat perkara sama, tuan-tuan.

Hari jadi isteri, kita buat tak peduli. Kita kata isteri kita dah biasa tak sambut. Bila isteri kita keluar pergi kerja, ada kawan-kawan dia diluar sana termasuk lelaki-lelaki yang lama geram dengan isteri kita ni sambut birthday isteri kita siap nyanyi lagu selamat hari jadi. Sini saja sudah 1-0. Perempuan ini suka dihargai tuan-tuan. Perempuan sukakan perhatian.

Semoga kita selalu ambil tahu segala hal remeh diluar jangka ini. Berbalik pada islam, Islam ajar kita dah tuan-tuan. Tugas mencari nafkah tu diletakkan total atas lelaki. Bukan isteri tau tuan-tuan. Atas lelaki. Isteri pula nak keluar rumah waimah nak pergi masjid sekalipun wajib minta izin suami. Tengok sudut islam melarang pula isteri orang yang duduk berduaan dengan lelaki lain. Kalau suami izinkan sekalipun suami dikira dayus. Lengkap dah tuan-tuan.

Bukan suka-suka tu tuan-tuan. Perempuan ni perhiasan. Cantik. Potensi berlaku ke arah zina sangat tinggi. Tuan-tuan, kita duduk berdua dengan perempuan je lah tuan-tuan. Bersembang berdua. Jantung dup dap tak? Peduli tak dia isteri orang? Nak dijadikan cerita, dia pulak cantik. Dia punya perfume tu semerbak buat bulu roma tegak. Secara jujurlah tuan-tuan, masa tu si perempuan tu pandang tempat lain sekejap, mata kita tertumpu ke bahagian anggota badan dia yang mana tuan-tuan?

Cabaran sebagai suami tak mudah, tuan-tuan. Paling baik ialah kita jaga diri kita, jaga pandangan kita, inshaAllah Tuhan balaskan kebaikan pada kita semula. Nafsu ni dia tak kira siapapun, tuan-tuan. Takda alasan. Baik tok aji, baik pakar perubatan islam, baik yang nampak macam budak skema tak kenal pada seks ataupun lelaki berpengaruh yang banyak beri motivasi tentang akhlak sekalipun.

Nafsu adalah nafsu.

Ingat lagi kisah ahli ibadah yang hidupnya puluhan tahun beribadah kepada Allah semata akhirnya kecundang dengan nafsu shahwat bila termakan godaan wanita untuk melakukan zina?

Aku yang menulis,
Tuan Amir Danau

P/s : Perubahan zaman membawa lelaki kepada tanggungjawab yang lebih berat. Kita leka, risiko atas kita semakin besar. Selalu ingat, macam mana kita geram tengok isteri orang lain, orang lain sedang buat perkara sama pada isteri kita. Semoga dijauhkan semuanya pada rumahtangga kita.


“Masa Form 4 Tahun Lepas Entah Belajar Ke Tidak.” Cikgu Ni Risau Pada Batch SPM 2021. Ibu Ayah Perlu Ambil Perhatian!

Bila pelajar hilang momentum dalam pembelajaran, siapa yang tidak risau. lebih-lebih lagi guru-guru yang mendidik bakal calon SPM pada tahun ini. Begitu juga ibu ayah bila hari-hari berdepan dengan anak-anak di rumah yang dilihat seakan masih dalam ‘mood honeymoon’. Anak-anak dilihat tidak terasa sedikit pun debaran untuk menghadapi peperiksaan besar, yang sewajarnya perlu diberi tumpuan dan persiapan rapi.

Lantaran itu, seorang guru ini membuat posting di facebook dan cuba menarik perhatian ibu bapa yang mempunyai anak batch SPM 2021 agar sama-sama sedar situasi pembelajaran anak-anak pada masa ini.

Ini perkongsiannya.

Perhatian kepada ibu bapa yang mempunyai anak batch SPM 2021, saya ada sedikit perkara yang saya nak sampaikan. Minta luangkan sedikit masa tuan puan untuk baca post saya kali ini.

Apa yang saya nak sampaikan itu ialah minta anak tuan puan semua mula belajar dari sekarang.

Saya tidak tahu mengapa tapi hati saya mengatakan yang batch SPM 2021 ni kalau dibiarkan lagi, mungkin akan hanyut lebih jauh yang sukar untuk diselamatkan lagi.

Tengok saja contoh result di bawah, dari batch SPM 2021 punya la ni. Nampak macam mana resultnya?

Saya agak khuatir dengan mereka ni. Mana tak nye, sama zaman Form 4 tahun lepas, entah belajar ke tidak. Macam tak belajar pun ye. Sekolah pun pergi berapa hari saja. Selain nya buat online kelas yang saya tak pasti beri impak atau tidak. End up, mungkin pelajar pun tak tahu apa ke benda tahun lepas pelajar ni belajar.

And then dengan cuti PKP yang lama boleh buat pelajar hilang arah. Dengan tak ulangkaji, dengan masih mood honeymoon, saya boleh cakap situasi mereka ni bukan biasa – biasa dah.

Kita kena faham, silibus batch SPM 2021 ni silibus baru dan format exam pun baru. So jangan buat main hal ni. Saya sendiri pun tertanya macam mana gaya bentuk soalannya. Cuma saya predict ianya jauh lebih sukar dari batch lama SPM sebelum ni.

Form 4 ni kalau tak belajar, teruk kesan nya bila naik Form 5. Kena sedar yang ada antara mereka bawa subjek killer dan subjek ini memang betul – betul ‘membunuh’ kalau tidak dijaga dengan rapi.

Usah cerita subjek killer, subjek Matematik nya yang dianggap senang batch SPM lama sebelum ini pun masih ramai pelajar terkial membuatnya. Ini kan pulak batch SPM 2021, tengok silibus Matematik nya pun dah buat saya cukup risau. Dah macam subjek Addmath pun ada kerana ada sedikit topik Addmath di selitkan sikit dalam silibus Matematik yang baru ni.

So saya minta sangat la kepada ibu bapa dan pelajar di luar sana khusus batch SPM 2021, bertindak lah sekarang dan bangkit. Jangan lengah – lengah lagi dah adik – adik sekalian, buruk padahnya nanti. Kang nanti dah terlewat, mental pun dah tak boleh nak hadap, alamatnya siap sedia lah terima saja apa jua result SPM itu.

Jangan cakap saya tak ingatkan ya. Saya dah ingatkan pada tarikh 28 Januari 2021 bahawasanya saya memang tegas akan hal ni. Selamat kan lah masa depan pelajar batch SPM 2021 ini sebelum terlewat. Kalau diri sendiri yang lambat mulakan langkah, nak harapkan siapa lagi?

* seriau saya tengok result pelajar ni. Bukan dah terlambat dah tapi kena mula awal la dan jangan honeymoon lagi. Jika dibiarkan lagi, mahu semua huruf tu bertukar menjadi huruf F. Jangan buat main Oooo.


“Sedap Namanya, Hadiah Hari Ibu Buat Tya.” Cucu Sulung Perempuan Keluarga, Azzahra Jiwa Pilihan Asyraf & Tya Untuk Bayi Kedua.

Hari keempat umat Islam berpuasa, pasangan ini berkongsi berita gembira dengan keluarga apabila Tya Ariffin selamat melahirkan anak keduanya.

Kehadiran puteri yang diberi nama Azzahra Jiwa binti Muhammad Asyraf, nama seindah orangnya melengkapi keluarga bahagia Tya Ariffin dan Asyraf Khalid.

Pasangan ini mendirikan rumah tangga pada 2 November 2015 dan dikurniakan cahaya mata pertama yang diberi nama Ariff Jiwa Asyraf.

Anak tiri kepada Datuk Seri Siti Nurhaliza itu berkongsi khabar gembira dengan memuat naik foto bersama isteri dan anak kedua mereka.

“Alhamdulillah, anak kami lahir secara normal dengan berat 3.6 kilogram.

“Sangat mudah dan sekejap proses kelahiran puteri kami. Doktor juga sangat profesional.

“Tya sekarang sihat dan sangat positif,” katanya.

Menerusi Instagram, Asyraf turut mengumumkan nama si comel itu.

“Kami sepakat memberi nama Azzahra Jiwa Asyraf. Ia membawa maksud perempuan yang cemerlang dan bijak.

“Kami juga sudah mewujudkan akaun Instagram rasmi Azzahra bagi mendokumentasi perjalanan hidup serta momen istimewa.

“Semoga dia menjadi anak yang solehah… Selamat datang ke dunia Azzahra,” katanya kepada Berita Harian Online.

Lebih manis lagi, Azzahra Jiwa merupakan cucu perempuan pertama bagi keluarga ini. Di Instagram Dato’ Siti juga meluahkan rasa syukur di atas kelahiran Azzahra, malah di ruangan bekas isteri Dato K, Tengku Zawiyah juga kelihatan teruja menimang seorang lagi cucu.

Selain berkongsi khabar berita tersebut, pasangan ini juga turut memuat naik  satu akaun Instagram khas buat anak kedua mereka.

Rupa-rupanya, akaun tersebut sudah dibuat ketika bayi masih di dalam kandungan lagi. Walaupun baru, akaun tersebut kini sudah mencecah seramai 5,803 pengikut.

Rata-rata mengucapkan tahniah kepada Tya dan suami atas kelahiran cahaya mata kedua mereka.

Berita tersebut turut mendapat reaksi daripada selebriti lain.


3 Tahun  Impian Anak Nak Jamah Makanan Kegemaran, Ibu Sebak Akhinya Tercapai

Hati ibu mana yang tidak gembira apabila melihat impian anak kesayangannya untuk menjamah hidangan makanan kegemaraannya tercapai.

Begitulah yang diluahkan oleh seorang ibu setelah anaknya sudah sekian lama tidak menikmati hidangan ayam goreng sebuah jenama terkenal.

TIGA TAHUN TAK MAKAN AYAM GORENG RESTORAN MAKANAN SEGERA

Memetik laporan harian metro mendatai ibu berkenaan meluahkan sebaknya apabila anaknya kelihatan begitu menikmati hidangan yang menjadi kegemaran ramai itu.

“Lega rasanya apabila hajat anak sejak sekian lama untuk makan ayam goreng kesukaannya (KFC) sejak sekian lama akhirnya tercapai.

“Sebagai ibu, tersentuh hati apabila melihat reaksinya yang menikmati hidangan dipesan dengan bersungguh-sungguh,” ujar asnaf, Azlina Abdullah.

Azlina, 42, berkata, hampir tiga tahun, anak tunggalnya Muhammad Amirul Aiman Abd Rasid, 11, meluahkan hasrat supaya membawanya ke restoran makanan segera itu kerana ingin menikmati ayam goreng.

Lebih menyentuh hati, dia mengakui tidak mampu memenuhi permintaan anaknya disebabkan kurang berkemampuan.

“Bukan tidak mahu tunaikan permintaannya itu tetapi saya tidak berkemampuan, duit yang ada cukup untuk perbelanjaan harian sahaja.”

“Boleh dikatakan, kerap juga dia memberitahu teringin untuk makan ayam KFC, tetapi saya minta supaya bersabar, kalau ada rezeki lebih nanti saya belikan.”

SYUKUR DAPAT UNDANGAN MAKAN KE RESTORAN MAKANAN SEGERA

Azlina dan anaknya itu ditemui selepas Program Wayang Sekampung Merlimau yang dianjurkan Ahli Dewan Undangan Negeri (Adun) Merlimau Dr Muhamad Akmal Saleh, di sebuah pusat beli-belah di Bandar Hilir, di sini, baru-baru ini.

Menurut ibu tunggal itu, semasa arwah bapa Muhammad Amirul Aiman ada, suaminya agak kerap membawa anak mereka ke restoran makanan segera terbabit.

“Selepas kematian suami dan saya tidak lagi dapat bekerja akibat kemalangan, jadi kami hanya bergantung kepada pencen arwah untuk meneruskan kehidupan.

“Jadi apabila YB mengajak kami bersama-sama untuk menonton wayang dan belanja makan, syukur yang tidak terhingga. Sekurang-kurangnya, cuti sekolah kali ini, ada sesuatu yang bermakna untuk anak.”

Sementara itu, Muhamad Akmal berkata, pada program itu, asnaf termasuk anak yatim dari Dewan Undangan Negeri (Dun) Merlimau terpilih untuk menyaksikan filem animasi, Mechamato.


Patutlah Lebih Gebu Dan Sedap. Ini Resipi Aiskrim Malaysia Enam Perisa Mesti Tahu.

Bila mengimbau zaman kecil dahulu, aiskrim Malaysia antara minuman … dengan pelbagai perisa yang lebih menarik dan sedap.

Apabila teringat masa kecil, aiskrim Malaysia antara minuman yang popular dijual di kedai. Dengan pelbagai perisa menarik dan sedap dapat menghilangkan dahaga.

Begitu juga resipi aiskirim Malaysia yang dikongsi oleh Puan Ain Kamis, bukan biasa-biasa rasanya. Perisanya warna-warni . Apa pun coraknya paling penting teksturnya lembut.

1 resepi Yang boleh dipelbagaikan. Ikut la  tekak masing²

Bahan A :

?2500gram air biasa (sukat botol mineral kecik tu 5botol kalau xde penimbang.
? 1 tin susu cair carnation
? 1 tin susu pekat manis F&N

Bahan B :

? 1 sudu kecik garam
? 3 senduk kecik gula (ikut masing tekak sendiri)

Bahan C : bancuh dgn sedikit air

? 2 sudu besar tepung jagung
? 4 sudu kecil vanilla powder (cari kat bakery)

Cara-cara :

1) masak bahan A guna api Yang sederhana. Sentiasa kacau utk mengelakkan susu hangit & membuak.
2) bila dh keluar wap, masukkan bahan B .didihkan hingga betul2 mendidih.
3) dah mendidih, masukkan pulak bahan C. Masak lgi hingga mendidih.
4) sejukkan

Perisa :

1) blueberry – guna blueberry topping .Cari Yang jenis licin berkilat. Yg ni dia melekat elok di plastik. Xkan bercampur dgn air susu.
2) strawberry – sama mcm blueberry
3) coklat – guna coklat spread.
4) oreo – sebijil oreo dipatah2 kan jadi kepingan kecil.
5) dynamite peppermint – tambah sedikit peppermint flavour dalam air susu tadi. Letak pewarna utk kelihatan menarik. Tumbuk sebiji gula² dynamite & masukkan dlm plastik. Klu xnk pon xpe. Sbb kejadian dia berangin giler.
6) Bandung – letak esen sirap cap ros. Nk letak cincau @ selasih boleh jgk.

Adunan ni dapat 67pcs baby aiskrim. Dimana 1 plastik aiskrim yg standard dipotong 2 .

Gunala susu yangberkuality sikit ye. Jgn cari yg murah aje. Bahan premium menghasilkan product yg sedap.

Selamat mencuba!


Jangan Tak Tahu Air Rebusan Sireh Banyak Manfaatnya Pada Ibu Anak Ramai, Mantap Luar Dalam!

Kalau sebut mengenai daun sireh ramai yang mengaitkannya dengan sireh yang dimakan mentah oleh nenek-nenek kita atau juga untuk dibuat sireh junjung ketika kenduri kendara.

Daun sireh sebenarnya lebih besar kegunaannya pada tubuh kita. Jangan menidakkan kelebihan petua tradisional dalam kehidupan harian kita. Sepuluh masalah ini boleh diredakan dengan hanya air rebusan sireh ini.

Banyak manfaatnya buat tubuh kita semua. Lebih-lebih lagi bagi wanita. Wanita beranak ramai sangat disyorkan.

1. Bantu Masalah Wanita
Ambil daun sirih secukupnya dan rebus bersama garam kasar dan buah manjakani. Gunakan air rebusan daun sirih yang masih suam untuk dibuat basuhan atau membersihkan alat sulit. Pastikan masih suam.

2. Ubati Keputihan
Ambil lima helai daun sirih bersama tiga kuntum bunga cengkih. Didihkan bersama tiga gelas air. Biarkan mendidih hingga menjadi sedikit pekat. Amalkan minum ketika masih suam.

3. Segar & Cegah Bau Badan
Rebus daun sirih secukupnya dan buat mandian. Pastikan ia masih suam.

4. Tangas Sirih
Tangas memang hebat kesannya bagi wanita beranak ramai. Rebus daun sirih bersama asam gelugor, garam dan manjakani. Ketika mendidih, angkat dan jadikan tangas. Buat langkah ini dengan kerap.

5. Cegah Bau Ketiak
Rendam 2 hingga 3 helai daun sirih dalam setengah gelas air panas. Masukkan 1 sudu teh gula dan biarkan suam. Asingkan daun sirih kemudian diminum. Amalkan 2 hingga 3 kali seminggu.

6. Pulihkan Resdung
Sedut air rebusan sirih perlahan-lahan beberapa kali dan amalkan setiap hari.

7. Pencuci Muka
Basuh atau cuci muka dengan air rebusan daun sirih pada setiap pagi. Ia juga boleh membantu mengurangkan masalah jerawat.

8. Kegatalan Vagina

Rebus daun sireh bersama asam keping dan ketika airnya suam, buatkan basuhan pada kawasan sulit. Lakukan beberapa kali sehingga pulih. Masalah bau pun hilang.

9. Sakit Gusi Dan Bau Mulut
Kunyah daun sirih sehingga lumat dan berkumur sehingga bersih dari sisa-sisa sirih. Lakukan sekurang-kurangnya 3 kali sehari.

10. Masalah Batuk
Minum setengah cawan air rebusan sirih setiap malam sehingga masalah batuk berkurangan.


Ambil 5 Makanan Ini Sebelum Tidur,  Besar Khasiatnya Pada Tubuh. No 4 Paling Sedap!

Tahukah anda bahawa pemakanan juga mempengaruhi tidur? Pasti ada antara anda yang sedang merana kerana sukar tidur malam.

Jika terlelap pun hanya sekejap kerana tidur sering terganggu. Usah susah hati, artikel kali ini menerangkan tentang empat makanan yang boleh menjamin tidur yang berkualiti.

Kesemua makanan ini membantu menenangkan otot yang tegang, menenangkan fikiran dan mengaktifkan hormon serotin dan melatonin untuk membantu anda tidur dengan lebih lena.

1. Teh & Madu
Minumlah teh sebelum tidur dan elakkan dari mengambil minuman berkafien yang tidak elok untuk kesihatan jika diamalkan selalu. Teh Chamomile dikatakan mempunyai kesan penenang yang dapat menurunkan stress fizikal mahupun mental. Manakala teh hijau mengandungi Theanine yang juga membantu manusia untuk lena dalam tidurnya.

2. Susu Panas
Segelas susu panas atau milo panas mampu membuatkan perut berada dalam keadaan yang selesa dan kenyang. Sebelum tidur ambillah segelas susu dan lengkapkan dengan segelas air kosong untuk rasa lebih selesa. Pasti tidur anda lebih nyenyak sepanjang malam.

3. Badam
Badam mengandungi magnesium yang berupaya membantu manusia untuk mudah tertidur dan merehatkan otot-otot badan. Bukan itu sahaja, badam juga mengandungi protein yang berupaya menstabilkan kadar kandungan gula dalam darah ketika tidur. Sambil menonton, kunyahnya beberapa biji badam!

4. Pisang
Ini paling best!. Kandungan magnesium dan potassium yang baik di dalam pisang mampu membantu anda untuk tidur dengan lebih lena. Jika anda mengambil pisang sebelum tidur, Triptofan yang terkandung di dalam pisang akan ditukarkan oleh sel-sel badan kepada hormon serotin dan melatonin yang berguna sebagai hormon penenang otak.

5. Flaxseed
Kalau anda nak tahu, flaxseed kaya dengan asid omega-3 yang dapat membantu memperbaiki mood anda. Flaxseed ini sesuai diambil ketika sedang mengalami stres atau tekanan berat. Tidur juga pasti akan lebih nyenyak.

Pastikan kesemua makanan ini tersedia di rumah anda. Jika tidur anda terganggu, kesemua makanan ini pastinya sangat membantu!


Anugerah Miliki Anak Kembar Comel, 5 Selebriti Ni Memang Bertuah!

Sesiapa pun sangat berkeinginan untuk memiliki anak kembar. Apatah lagi sepasang anak kembar yang comel. Bonus berganda kalau berjaya miliki sepasang anak kembar. Tak gitu?

Beberapa artis tanah air kita juga tak ketinggalan memiliki anak kembar. Seronoknya tengok artis-artis kita ni dengan anak masing-masing. Lebih-lebih lagi bab menggayakan mereka. Jom intai artis-artis bertuah ni.

1. Ziana Zain
Kelahiran sepasang anak kembar bagi penyanyi tersohor ini hampir meragut nyawanya satu ketika dahulu. Kini Muhammad Ariel Armin Zharin dan Siti Nour Kaseh Armin Zaharin sudah pun semakin membesar dan menjadi kesayangan ibu ayahnya. Comel.

2. Fad Bocey
Dua anak kembar lelaki pelawak Fad Bocey dan isteri Nur Syahirah A. Rahman ini memang lasak. Kini Favian Adrazin Hayyan dan Favian Adrazin Zayyan sudah pun berusia 2 tahun pada 2 Disember lalu. Malah mereka juga sudah punya adik baru. Tambah besar ahli keluarga Fad. Tahniah!

3. Datuk Dr Sheikh Muszaphar Shukor
Paling terbaru pastinya Angkasawan Negara, Datuk Dr Sheikh Muszaphar Shukor yang memperoleh cahaya mata kembar lelaki. Sheikh Adam dan Sheikh Noah yang dilahirkan pada 27 Julai lalu adalah pelengkap keluarga ini. Paling menarik si kembar juga berkongsi tarikh lahir yang sama dengan ayahnya. Wow!

4. Datin Paduka Eina Azman
Datin Paduka Eina Azman dan suami, Datuk Paduka, Kaiser Gurmeet Harden juga memiliki sepasang anak kembar yang cukup comel. Karl Kareef dan Arianna Aubrey dijaga oleh pembantu peribadi mereka. Kini keluarga ini sedang bercuti di Istanbul, Turki. Seronoknya tengok kembar comel ni beraksi. Comel!

5. Nurul Syuhada Nurul Ain
Pengacara yang satu ini baru sahaja melahirkan anak ketiganya pada 7 November yang lalu. Kini anak kembarnya, Raja Abdul Mateen dan Raja Nur Emaan yang sudah pun berusia 3 tahun, sudah jadi kakak dan abang lah ya. Memang cute!

Foto: Instagram Eina Azman, Nurul Syuhada Nurul Ain, Dr Syeikh Mudzaphar & Fad Bocey


“Anda Adalah Ibu Bapa Yang Hebat.” Nad Zainal Dedikasi Kemenangan Pada Anak-Anak Autisme.

Semalam berlangsung Anugerah Skrin 2018 yang berlangsung di Dewan Merdeka, Pusat Dagangan Dunia Putra (PWTC).

Di dalam majlis tersebut menyaksikan sebanyak 12 buah drama bersaing. Salah satunya adalah Anugerah Pelakon Drama Terbaik Wanita yang menyaksikan Nad Zainal dipilih untuk memenangi anugerah tersebut.

Dalam ucapannya, dia mendedikasi kemenangan tersebut kepada ibu bapa yang memiliki anak autism. Nad Zainal merangkul anugerah tersebut bagi drama Fatonah Azali yang sememangnya cukup mantap dan berkesan sehingga ada penonton berterima kasih kepada pelakon tersebut.

Terutama sekali ibu bapa yang memiliki anak autisme kerana bagi mereka Nad benar-benar menjiwai watak dengan baik terutama dalam menonjolkan ciri-ciri autisme yang ada dalam sesetengah kanak-kanak.

Anak Autism adalah anak istimewa, bukan gila, dan macam-macam lagi panggilan tidak enak.. jika diberi ruang dan peluang, mereka mampu bekerja, dan mungkin ada kelebihan lain, seperti cepat menghafal, kreatif dan sebagainya.

Dengan kemenangan tersebut, diharapkan pelakon yang memiliki kelulusan Diploma Teater Akademi Seni Budaya dan Warisan Kebangsaan (ASWARA).


Suntikan Vaksin Di Sekolah Untuk Semua Calon SPM & STPM 2021 Bermula Akhir Julai Depan. Syukur!

Rezeki buat anak-anak calon SPM & STPM 2021 apabila Menteri Penyelaras Program Imunisasi Covid-19 (PICK) Khairy Jamaluddin mengumumkan suntikan dos pertama vaksin Pfizer-BioNTech itu akan diadakan di sekolah. Pastinya keutamaan dan perhatian yang diberikan ini, amat disyukuri ramai pihak.

Menurut Khairy Jamaludian, “Pelajar yang akan menduduki peperiksaan Sijil Pelajaran Malaysia (SPM) dan Sijil Tinggi Pelajaran Malaysia (STPM) bakal menerima suntikan vaksin akhir Julai depan. Suntikan vaksin itu adalah permintaan daripada Menteri Kanan (Pendidikan) Datuk Dr Radzi Jidin.

“Dr Radzi mahu memberikan suntikan vaksin itu kepada pelajar tingkatan lima dan enam yang bakal menduduki peperiksaan SPM dan STPM.

“Oleh itu, pelajar yang akan menduduki SPM dan STPM akan menerima suntikan dos pertama pada akhir Julai atau awal Ogos depan dan selepas tiga minggu, dos kedua akan diterima pelajar berkenaan,” katanya.


“Berbadan Dua Pada Usia Bukan Lagi Remaja, Tidak Semudah 11 Tahun Lalu.” Kongsi Berita Hamil 6 Bulan, Azrinaz Bakal Timang Zuriat Ketiga.

Ramadan yang lalu, ada netizen yang menegur badannya seolah-olah mempunyai ‘isi’, tetapi empunyai diri hanya meminta mendoakan yang baik-baik sahaja untuknya. Namun semalam, teka teki terjawab sudah.

Dua keping gambar  yang dimuat naik diinstagramnya punya makna tersirat disebaliknya. Azrinaz Mazhar Hakim, semalam mengumumkan dirinya kini hamil dan  kandungannya kini melepasi trimester kedua.

 السَّلَامُ عَلَيْكُمْ
Segala pujian bagi Allah, Tuhan sekalian alam. Allahuakbar Allahuakbar Allahuakbar Wallilahilham
–
Dikesempatan ini, ingin saya kongsikan berita yang selama ini belum kami kongsikan secara umum. Setinggi-tinggi syukur, saya telahpun melepasi trimester ke-2.

Mengambil keberkatan Syawal keempat,  ujar bekas personaliti televisyen itu, dia bersyukur kerana diberikan peluang untuk hamil sekali lagi, seterusnya bakal menimang cahaya mata ketiga.

“Seperti pasangan lain yang mengharapkan khabar gembira ini, saya dan suami juga tidak terkecuali. Jadi, bersama keberkatan Syawal yang sedang dirai, saya berkongsi berita gembira ini bersama semua.

“Saya dan suami amat bersyukur dengan rezeki yang menyebelahi kami. Berkat doa ibu bapa, sahabat handai dan anda semua yang amat saya sayangi, Allah memberikan saya peluang untuk mempunyai zuriat buat kali ketiga.

Jelasnya lagi yang memilih untuk mengumumkan kehamilan sekarang, kerana enggan menggembar-gemburkannya terlalu awal.

Malah, dia juga tidak menggunakan bantuan teknologi moden untuk kehamilan tersebut. Namun, bakal memasuki usia 40 tahun September ini, akui Azrinaz kehamilan kali ini tidak semudah sepertimana yang sebelum ini.

“Alhamdulillah, bayi ini terhasil tanpa bantuan teknologi moden. Namun saya akui, untuk berbadan dua pada usia yang bukan lagi remaja, saya akui tidaklah semudah 11 tahun yang lalu.

Diharapkan semoga kandungan yang berusia 6 bulan ini akan terus dititipkan dalam setiap doa kalian agar bayi ini dilahirkan sempurna, cukup sifat, sihat dan secara normal tanpa sebarang komplikasi,”demikian tulisnya dikapsyen.

Azrinaz mendirikan rumah tangga dengan Fairos Khan pada 1 Mei 2018, yang juga merupakan rakan lamanya yang sudah dikenali sejak lebih 20 tahun lalu.

Sebelum ini, Azrinaz pernah berkahwin dengan Sultan Brunei pada 2005 sebelum berpisah pada 2010. Hasil perkahwinan pertamanya, beliau dikurniakan dua cahaya mata, Pengiran Muda Abdul Wakeel, 13, dan Pengiran Anak Puteri Wardatul Bolkiah, 11.


Anak Kurang mahir Menulis, Ibu Ini Guna Teknik Stoking Bantu Biasakan Jari Pegang Pensel Dengan Betul

Setiap anak berbeza-berbeza perkembangannya termasuklah juga dalam bab pembelajaran. Ada yang cepat ‘tangkap’ ada pula yang sedikit ‘slow’. Namun percayalah setiap antara mereka memiliki kelebihan masing-masing.

Kami sekeluarga memang sudah gazettekan Omar ni anak bongsu. Hehehe. Jadinya bila begitu, secara automatiknya, kami memang berlambat-lambat dengan perkembangan Omar.

Terlalu enjoy zaman toddler dia.

Antara kesannya ialah, diantara adik-beradik, Omar yang paling lambat potty train, paling lambat pandai pakai baju dan seluar sendiri (ni pakai baju sendiri pun belum lepas lagi, seluor je boleh), paling lambat tidur asing dan masih belum boleh suap makanan sendiri (kecuali finger food).

Oh ya, masih hisap susu dalam botol..haiyaaaa

Apa-apa sahaja perkara yang disuruh, kalau tiada kena mengena dengan bermain, Omar suka beri jawapan;
“Omar tak retilah.”
“Omar penat.”
“Omar mengantuk”, walau hakikatnya tak pun.

Dan dalam kebanyakkan kes, kami semua akan mengalah dan mengikut kehendaknya. Adehai…

Sampailah dah masuk tadika ni. Omar memang sangat asing dengan alat tulis atau alat mewarna. Abang-abangnya dulu adalah juga suka mewarna sebelum tadika. Omar? Pegang pensel pun tak pernah oiii!

Hujung minggu ni tengok dalam beg sekolah, ada 2 lembaran kerja “pencil tracing” yang perlu disiapkan.

“Jom, Omar kita buat kerja ni nak?”
“Omar penat.” Ok dah agak dah jawapan ni.
“Jomlah..kejap je. Meh. Mak tolong.”
Dia pun melangkahlah ke meja jepun tempat kami buat kerja.

“Omar tak reti..” Yup, memang sangat awkward Omar pegang pensel. Bila mata pensel kena kertas langsung tiada tekanan.

Cikgu pun buatlah the next best thing. Cikgu terangkan macam mana hendak pegang pensel. Cikgu masukkan pensel dalam genggamannya dan turut menulis bersama-sama.

Dua tiga kejap, genggamannya lari dan kembali kepada cara pegangan yang salah.
Ha..mulalah dia bermalas-malas nak buat.

Ok, en Google mesti ada cara, atau tip untuk bantu anak biasa pegang pensel.

Cari punya cari, memang ada banyak. Tapi cikgu pilih ‘Teknik Setokin”. Sebab apa? Teknik ni memerlukan paling sedikit instructions kepada anak.

Macam ni;
1⃣ Cari setokin lama (yang dah tak muat atau tak pakai). Kalau boleh yang getah masih elok. Jangan guna setokin bapak dia. Besor sangat.

2⃣ Masukkan setokin ke tangan anak. Kenalpasti (agak-agak je) di mana ibu jari, jari telunjuk dan jari hantu.

3⃣ Buat 2 lubang dengan gunting. Satu untuk ibu jari, satu untuk jari telunjuk dan jari hantu.

4⃣ Pakaikan setokin pada tangan anak. Yang keluar hanya 3 jari. Jari manis dan jari kelingking automatik akan bergulung di dalam setokin.

5⃣ Buatlah apa-apa cerita tentang setokin tu. Cerita cikgu macam ni:

” Ada sekor dinasaur ni, gigi dia ada 3 je tau (sambil angkat tangan anak yang ada setokin). Dia ni dinosaur pelik. Dia ni tak macam dinosaur lain, makan daging ke, daun ke. Dia makan batang kayu. Kalau ada batang kayu, dia gigit kuat-kuat, tak bagi lepas.

Sambil-sambil cari batang kayu (baca pensel). Haaa….macam ni (tunjuk pensel). Kayu macam ni dia suka.

Hulur pensel ke tangan anak.

“Ha! Gigit kuat-kuat tau! Jangan lepas!”

Lepas tu, cubalah beberapa latihan tracing.

Hendak kata terus boleh tulis tu, memang tidaklah. Tetapi mood dia jadi lain sikit. Nak jugaklah menulis.

Tekanan pun kuat sikit. Jari-jari dia susah nak kembali ke pegangan yang salah. Dapatlah buat beberapa latihan.

Dapatlah juga siapkan homework.

Masih belum mahir lagi. Bak kata orang putih, practice makes perfect. Lama-lama buat, plus doa, Insya Allah boleh

Ps: bolehlah cuba kalau mahu. Kalau tahu ada yang nak cuba, boleh share.

Pps: link latihan tracing


Cara Mudah Halau Tikus, Lipas Dan Semut Dengan Hanya Guna Kulit Telur Ayam.

Caranya:
Basmi haiwan perosak pada tanaman.


“Jangan Murung Bila Putus Haid. Katakan Aku Sihat, Cantik & Sayang Diri Sendiri .”Perkongsian Dari  Dr Hamid Arshat!

Putus haid atau menapous sering mengganggu emosi seorang wanita bergelar isteri. Rasa ketidakyakinan pada diri sendiri sering menghantui emosi setiap hari. Apa lagi jika tiadanya sokongan daripada suami dan anak-anak. Hati seorang ibu mudah rapuh dan sensitif dalam banyak perkara.

Apakah gejala atau gangguan selepas berlaku putus haid itu?

Selepas putus haid tiada lagi hormone estrogen daripada ovari tetapi masih ada juga sedikit pengeluaran estrogen daripada lemak dan kilang adrenal. Zaman dulu ketika nenek moyang kita mengalami putus haid , jarang mereka mengalami gangguan melainkan sedikit kepanasan badan , sering berpeluh ,sukar untuk tidur dan gangguan emosi . Tetapi gejala-gejala tersebut akan lesap dengan sendirinya setelah beberapa ketika dan mereka dapat menyesuaikan diri dengan kehidupan normal.

Dalam zaman moden ini, minda wanita sering dalam keadaan tertekan (stress) dan juga tertekan emosi dan rohani. Oleh itu, apabila berlaku menopos dengan kekurangan estrogen tadi, mereka akan mengalami beberapa gejala.

1. Hot flushes.

Panas badan yang susah dikawal walaupun dengan menggunakan hawa dingin. Sukar untuknya menyejukkan badan. Ini boleh mengganggu keselesaan dan menyebabkan sukar untuk tidur. Kekurangan estrogen mengganggu pusat kawalan suhu badan dalam otak.

2. Gangguan emosi.
Ketandusan estrogen juga bolih mengganggu pusat kawalan emosi diotak tengah. Akibatnya wanita putus haid mengalami gangguan emosi seperti kesedihan, moody ataupun mudah marah, mudah tersinggung, kadang-kadang terasa sangat sedih sehingga menjauhkan diri; malah ada juga yang sampai ke tahap psychotic , meracau hendak bunuh diri. Itu kes estreem yang jarang berlaku.

3. Ketuan. Ketandusan hormone estrogen boleh mempercepatkan proses penuaan (Ageing Process) .Hormone estrogen memainkan peranan penting dalam percambahan sel-sel dan keutuhan tisu untuk organ dalam badan khususnya connective tissue saperti kolejen, yang menjaga keutuhan dan kestabilan organ.
Kesan yang ketara sekali dari peroses ketuaan ialah perubahan pada kulit; yang munkin mengalami kedutan dan kekenduran akibat connective tisyu yang lemah.
Rambut mula menjadi putih dan berguguran.

Pada keseluruhan organ2 lain juga menjadi semakin lemah fungsi mereka khususnya otak, jantung, buah pinggan dan liver. Gangguan fungsi otak saperti hilang ingatan dan daya pemikiran bolih berlaku dalam umor tujuh puluhan ekoran dari pengurangan sel2 neuron dalam otak.

4. Kekenduran peranakkan.
Gangguan pada percambahan sel2 khususnya yang melibatkan connective tisyu yang berasaska kolegen akan menyebabkan faraj, rahim dan payudara mengalami pengecutan atau atrophy. Saluran faraj menjadi kering dan kekurangan lendir pelincir.
Dinding faraj mudah melentur , menimbulkan cystocele, dan kesannya hilang kawalan kencing. Bila terbatuk atau bersin, ia tidak dapat kawal pundi kencing dan terus mengeluarkan sedikit air kencing.

Ini digelar stress incontinence dan bolih mengganggu amal ibadah sebab membatalkan wuduk. Ada setengah wanita mengalami masalah rahim prolapse, digelar ‘tombong’, rahim terkeluar dari saluran faraj. Kaedaan ini mengganggu keselesaan dan juga hubungan kelamin.

5. Sakit sendi dan osteoporosis.

Ketandusan estrogen mengirangkan penyerapan logam kalsium, kesan jangka panjang ialah osteoporosis, kereputan tulang. Warga emas sering mengalami patah tulang pada gelang tangan (wrist), tulang peha (femur). Osteoporosis bolih melibatkan mana2 tulang dalam tubuh badan.

Sakit sendi khususnya lutut akibat osteoarthritis juga dialami. Cartilage sendi jadi nipis dan cecair sendi berkurangan mengakibatkan kesakitan ketika berdiri dan berjalan, perlu guna kerusi untuk solat duduk.

6. Risiko serangan jantung dan angin akhmar.

Risiko serangan penyakit jantung dan angin akhmar (stroke) meningkat 10 tahun lepas putus haid. Keutuhan saluran darah ke organ2 penting, otak dan jantung mula terganggu dan bolih pecah akibat tekanan darah tinggi. Perdarahan (hemorrhage) dalam otak menyebabkan stroke.

Kaedah-kaedah mengatasi gejala-gelaja putus haid.

1. Kuat iman dan yakin diri.
Sangat penting bagi setiap wanita apabila mencapai keumor 50an telah mantap imannya dan yakin dirinya ( self esteem) agar dapat menangani gangguan emosi dan rohani ketika berlaku putus haid. Allah beri peluang untuk meningkatkan amal ibadah degan ketiadaan haid. Berfikir positif sentiasa, katakan kepada diri ‘ aku sihat, aku cantik, aku sayangkan diriku’. Kata-kata saperti ini akan beri sengamat untuk kita terus hidup sihat dan bahagia.

2. Sokongan ahli-ahli keluarga dan rakan.
Sokongan moral dan spiritual dari suami dan anak-anak sangat penting untuk mengatasi kemurungan dan kesedihan yang munkin timbul. Anak-anak perlu sering menghubungi melalui talipon dan menziarahinya. Tingkatkan pergaulan dan kemesraan dengan kawan-kawan lama sekolah, sekerja dan seqariah masjid.

3. Pemakanan seimbang, berkhasiat dan berzat.
Amalkan memakan bahan2 yang berkhasiat dan berzat serta dari bahan2 mentah dan segar, buah2, sayur2 hijau ; sawi , bayam, broccoli dan ulam-ulam. Tentukan jenis-jenis makanan karbohaidret, lemak dan perotin adalah seimbang. Kurangkan gula dan lemak-lemak haiwan. Jauhkan kegemukkan yang mungkin menyebabkan kencing manis dan darah tinggi.

4. Exercise dan physiotherapy.

Exercise selama 30 – 60 minit stetiap hari, berjalan, jogging, menonggang basikal, treadmill atau gym memberi banyak menfaat kepada kesihatan fizikal, mental dan rohani. Exercise menguatkan otot2 dan sendi, menguatkan jantung dan fungsi paru2, mengurangkan tekanan mental (stress) dan jiwa, meningkatkan keceriaan dan keriangan ekoran dari pengeluaran endorphins dari otak.

Pelvic floor dan Kegel exercise membantu menguatkan otot2 rahim, mencegah prolapse rahim dan kuatkan kawalan kencing, kawal stress incontinence, disamping menghasilkan lebih kepuasan hubungan kelamin.

5. Supplement vitamin dan logam.

Penting setiap wanita yang telah putus haid mengamalkan makan supplement dari multivitamin dan logam kerana seringkali bekalan bahan-bahan tersebut dalam makanan seharian munkin tidak mencukupi, lagi pun sistem penyerapan dalam usus munkin tidak berfungsi sepenuhnya.

Terdapat berbagai-bagai jenama multivitamin dipasaran diantaranya obimin, prenavit, iberet, proviton dan lain2, kandungan utama ialah vitamin B. Vitamin C dalam dose satu gram dan vitamin E 400 IU , logam kalsium dalam 400 mg setiap hari dapat membantu mengurangkan kesan2 dan gejala menopos.

Pengamilan extra virgin oil sebanyak satu sudu besar, minyak kelapa dara sebanyak satu sudu kecil setiap hari bolih bantu melindungi kesihatan dan fungsi otak, disamping mencegah masalah dementia dan alzheimer.

Minyak habbatus sauda sebanyak satu sudu kecil setiap hari juga bolih bantu meningkatkan kekebalan badan (immunity). Biji anggur (grape seeds) , sumber antioxidant, resvereterol, dua kapsiul setiap hari bolih bantu lindungi kesihatan jantung dan otak.

6. Pembedahan.
Pembedahan dilakukan jika ada gangguan dalam peranakkan dan sistem perkencingan. Munkin perlu bedah buang rahim; vaginal hysterectomy atau pelvic floor repar ( PFR). Disamping itu pembedahan tersebut bolih meningkatkan nikmat hubungan kelamin. Jika masalah osteoarthritis pada lutut menyebabkan kesakitan terok, munkin perlu bedah ‘ knee replacement.

7.Hormone replacement therapy (HRT)

Esterogen sering dikatakan hormon penyeri paras dan bentuk tubuh badan wanita, ia penting mengkekalkan kecantikan dan seterusnya berperanan dalam usaha kekal ‘awet muda’. Ia juga banyak digunakan dalam produk2 kecantikkan dan sering didapati dari uri.

Estrogen krim juga ada dipasaran untuk pelbagai kegunaan, ada yang menggunakan sebagai pembesar payudara, ada juga yang digunakan untuk mengatasi kekeringan pada faraj yang kadang kala dialami wanita putus haid.

HRT atau hormon estrogen gantian banyak digunakan olih ramai wanita pada zaman sekarang. Tujuan utama ialah untuk mengatasi gejala2 menopos yang disebut diatas, disamping mengkekalkan kecantikkan, paras rupa serta melambatkan peroses ketuan.

Banyak jenama produk estrogen dipasaran, diantaranya ialah premarin yang hanya mengandungi estrogen sahaja. Ada juga produk yang mengandung estrogen dan progesterone, tetapi ia akan menyebabkan keluaran haid setiap bulan, saperti pil perancang. Biasanya dos hormon2 tersebut amat rendah, walau demikian pengguna perlu mendapat nasihat dan pemeriksaan dari pakar gyne sebelum makan. Jika ada tumbuhan saperti fibroid dalam rahim dan payudara, juga lain-lain penyakit saperti darah tinggi atau penyakit jantung dan kanser, lebih baik jauhkan dari makan hormon gantian.

Berapa lama perlu makan hormon gantian?. Sebenarnya tiada had, alhamdulillah isteri saya pun makan premarin, sudah melebihi 20 tahun, tetapi sekarang hanya makan selang hari, ada kala dua kali dalam seminggu.

Yang penting ialah pemantauan dari doktor pakar, dengan melakukan pemeriksaan ultrasound scanning dan pap smear pada organ peranakkan, juga pemeriksaan payudara untuk mengesan ketulan. Sebaiknya juga buat ujian darah komprehensif untuk mengesan apa2 penyakit dipetingkat biokimia setiap tahun sekali. Jika dikesan sesuatu masalah , pembetulan bolih dilakukan dengan kaedah dan kawalan pemakanan, exercise dan physiotherapy, detoxifikasi atau dengan ubat-ubat khusus.

Selain kegunaan hormon estrogen gantian, ada juga produk herbal yang khusus bolih mengawal gangguan saperti panas dan ketidak selesaan badan, gangguan emosi dan sukar tidur. Produk ini digelar ‘Remifemin’, yang perlu dimakan setiap hari, ia sering diberikan kepada mereka yang ada penyakit-penyakit yang tidak membolihkan guna hormon estrogen.

Rumusan

Putus haid adalah satu peroses physiology, ia bukan penyakit. Oleh itu berwaspada sebelum mengambil hormon estrogen gantian. Dapatkan perundingan dari doktor pakar gyne anda, semoga kesihatan dan keserian anda terus kekal demi untuk keharmonian hubungan suami isteri.

Gambar isteri saya. Sudah lama menopause tapi masih minat hiasan pearls of Hyderebad.

Kredit: Prof. Dr Hamid Arshat


Pantau Bukan Sekat. Rupanya Tu Cara Aaron Aziz Kawal Anak-anak Dengan Media Sosial

Pada zaman yang canggih dan moden seperti kini, siapa sahaja yang tidak menggunakan media sosial? Baik tua mahupun muda. Semua orang kenal akan media sosial tetapi masih ada yang tidak tahu cara menggunakan media sosial atau alam maya dengan betul.

Baru-baru ini, pelakon KL Gangster, Datuk Aaron Aziz telah berkongsi cara didikan keselamatan anak-anak remajanya di talian bersama isterinya, Datin Diyana Halik, di sesi temubual bersama Ketua Dasar Awam Instagram, Rantau Asia Pasifik, Philip Chua dan pelakon dan pengacara, Daphne Iking.

Ini sebagaimana memetik laporan Harian Metro, difahamkan Aaron Aziz telah memberi sebuah mesej yang memberitahu bahawa ibu bapa tidak patut menyekat anak-anak mereka daripada menggunakan media sosial malah mereka sendiri juga menggunakannya. Ini akan menimbulkan perasaan ketidakadilan di kalangan anak. Jadi, ibu bapa hanya perlu memantau sahaja.

“Isteri selalu periksa dan kita juga ‘ambush’ apa dia (anak) buat dalam bilik, lihat berbual dengan siapa… Alhamdulillah setakat ini semua baik cuma perlu mengawal dan mengingatkan langkah keselamatan apabila menggunakan media sosial” kata beliau.

Daphne Iking juga turut berkongsi kebimbangan anaknya ketika menggunakan media sosial terutamanya terhadap buli siber dan “online predator”. Anaknya juga pernah dihantar gambar kemaluan seorang lelaki di akaun Instagram. Walaubagaimanapun, Daphne tidak menyekat penggunaan media sosial tetapi menekan keselamatan di alam maya dengan tidak mendedahkan butiran peribadinya.

Philip Chua berkata bahawa pihak Instagram telah melancarkan Alat Pengawasan Ibu Bapa dan Pusat Keluarga sebagai inisiatif berterusan untuk mengiklankan keselamatan remaja dalam talian yang akan bermula 16 September ini.

“Kemas kini terbaru ini adalah sebagai inisiatif penambahbaikan yang sudah kami lakukan sepanjang tahun lalu. Ia boleh melihat siapa yang diikuti anak dan siapa yang mengikuti mereka, had masa harian dan rehat yang dijadualkan sepanjang minggu untuk membantu remaja mengimbangi masa mereka di Instagram. Selain itu anak boleh memberitahu ibu bapa sekiranya mereka membuat laporan di Instagram supaya ia boleh dibincangkan bersama” kata Philip.

Semoga artikel ini memberi manfaat kepada para pembaca semua. Keselamatan remaja dan kanak-kanak dalam talian adalah sangat penting bagi memastikan penggunaan media sosial adalah dengan cara yang betul dan selamat.

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Jangan Buat Main Bila Sakit Perut, Bimbing Risiko Kanser Perut

Ramai yang di antara kita yang tidak memperdulikan rasa sakit perut. Terutama mereka yang pernah didiagnosa sbg “gastritis”. Pada mereka, rasa sakit perut ini mungkin akibat penyakit “gastritis” yang kronik dan berulang.

Seorang ibu bernama Amy Driben-Salcedo berusia 49 tahun juga beranggapan sama.

Beliau menghidap rasa sakit perut selama 4-5 bulan pada tahun 2017.

Beliau mempunyai 3 orang anak yang masih kecil dan sentiasa sibuk menguruskan mereka.

Beliau pernah bertanyakan kpd kawan-kawan, mencari maklumat di alam maya dan bertanyakan pada beberapa orang doktor. Namun tidak menyangka ia adalah tanda-tanda awal kamser usus besar.

Rasa sakit bermula di bahagian abdomen dan “menjalar” ke bahagian punggung dan belakang.

“Saya googled rasa sakit yang saya alami dan menukar kepada diet kerana tidak boleh lagi makan seperti biasa”

Oleh kerana kesibukan dan tidak selera makan, berat badannya menurun dengan cepat.

Apa yang beliau tidak ketahui bahawa rasa sakit perut dan kehilangan berat badan secara mendadak adalah antara tanda kanser usus besar yang selalu tidak disedari.

Tanda kanser usus besar yang lain adalah masalah cirit birit atau sembelit, pendarahan pada dubur atau terdapat kesan darah pada najis, rasa lemah dan cepat letih.

Akhirnya pada Januari 2018, beliau berjumpa dengan pakar gastroenterologist. Dari pemeriksaan darah dan xray, mulanya normal.
Jadi doktor mendiagnosakan sebagai Irritable Bowel Syndrome dan diberikan ubat-buatan.

Selepas mengambil ubatan tersebut selama beberapa minggu, rasa sakit telah berkurangan. Namun selepad itu rasa sakit, berulang.

Alhirnya doktor mencadangkan pemeriksaan CT scan dan mengesyaki terdapat tumour pada usus besar dan mencadangkan pemeriksaan lanjut menggunakan MRI.

Pemeriksaan MRI menunjukkan terdapat beberapa tumor dalam usus beliau, dan mencadangkan pula pemeriksaan colonoscopy. Akhirnya beliau didiagnosakan sebagai kanser usus setelah sampel dari tumour diambil dan dihantar untuk pemeriksaan histopathology.

Di Amerika Syarikat, lebih 200,000bkes kanser usus yang didiagnosa setiap tahun, selalunya pesakit berusia 50 tahun ke atas. Namun pada masa sekarang, lebih ramai mereka yang berusia kurang 50 tahun mengalami masalah ini.

American Cancer Society mencadangkan agar pemeriksaan colonoscopy untuk mereka yang berusia 45 tahun ke atas, yang mengalami masalah rasa sakit abdomen dan mengalami pendarahan dari dubur.

InsyaAllah dengan pemeriksaan dan saringan yang lebih awal, penyakit ini dapat dirawat dgn lebih baik.

Pengamalan pemakanan yang sihat sangat membantu mencegah penyakit ini. Banyakkan pengambilan sayuran dan minyak sihat seperti minyak zaitun sangat membantu mencegah penyakit kanser perut.

Moga kita menjaga kesihatan diri dengan sempurna.

Sumber: FB Dr Zubaidi Abidin